Milijarde investicija priprema za izbore - Ekonomija - Dnevni list Danas\nPočetna » Ekonomija » Milijarde investicija priprema za izbore\nStručnjaci o predstavljanju programa "Srbija 2025"\nMilijarde investicija priprema za izbore\nMiloš Obradović30.12.2019. 13:00\nFoto: Beta/Ministarstvo građevinarstva, saobraćaja i infrastrukture\nU subotu su predsednica Vlade i predsednik republike predstavili plan „Srbija 2025“ prema kome će u narednih pet godina država uložiti 14 milijardi evra.\nOvo zvanično predstavljanje je kruna višemesečnih najava u kojima je predsednik „odokativno“ govorio o projektima i iznosima, ali ni posle zvaničnog predstavljanja plana na internet prezentacijama Vlade Srbije ili Predsedništva ne može se naći nikakav dokument na ovu temu.\nOd ovih 14 milijardi najveći deo novca biće izdvojen za infrastrukturne projekte, oko devet milijardi. Aleksandar Vučić, predsednik RS je rekao da će za putnu infrastrukturu biti izdvojeno ukupno 5,078 milijardi evra gde će se naći veliki projekti ranije planirani, poput Moravskog koridora, autoputa „Vožd Karađorđe“, ali je najavio i brzi put Sombor-Kula-Vrbas-Bečej-Novo Miloševo-Kikinda koji bi trebalo da poveže severoistočni i severozapadni deo države. U narednih pet godina će se prema Vučićevim rečima graditi i auto-put Beograd-Zrenjanin, kao i put Novi Sad-Zrenjanin.\nU železničku infrastrukturu planira se ulaganje od 3,5 milijarde evra. Tu je uključen i trošak izgradnje beogradskog metroa od 1,3 milijarde evra, kao i gradnja pruge Beograd-Budimpešta. Vučić je rekao da je za deonicu rekonstrukcije pruge Novi Sad-Subotica već izdvojeno 800 miliona evra, dok je za prugu Beograd-Niš obezbeđeno 200 miliona evra. Transportni deo plana obuhvata i ulaganje 274 miliona evra u vodni saobraćaj, od čega najviše u proširenje luka Prahovo, Bogojevo, Sremska Mitrovica, zatim za izgradnju nove luke u Beogradu, i investicije u Luku Novi Sad i luku u Smederevu.\nZa poljoprivredu će biti izdvojeno 300 miliona evra preko budžeta, a taj iznos biće podeljen za navodnjavanje 86 miliona evra, za komasaciju 70 miliona, dok će 50 miliona evra biti izdvojeno za traktore za poljoprivrednike. U narednih pet godina biće uloženo i 200 miliona evra u turizam, odnosno u banje, sportske centre, planinske ski centre, arheološke lokalitete itd.\nZa energetiku je s obzirom na kapitalnu intenzivnost ovog sektora planirano samo oko 500 miliona evra u ovom periodu i to pre svega za dodatne kapacitete skladištenja gasa, za izgradnju novog bloka termoelektrane Kolubara B u Kaleniću i izgradnju gasne mreže.\nZa komunalnu infrastrukturu, odnosno vodovod i kanalizaciju Vučić je rekao da će biti izdvojeno milijardu evra. Pre nekoliko meseci Vučić je govoreći o NIP-u najavio da će svako mesto dobiti kanalizaciju i da će za to biti potrošeno tri milijarde evra (ovde nisu uračunati projekti u Beogradu).\nZa zdravstvo će biti izdvojeno 600 miliona evra preko onoga što se izdvaja iz budžeta, a to je više od 3,3 milijarde evra kako je istakao Vučić: 950 miliona evra za plate, a 2,3 milijarde za troškove zdravstvene zaštite.\nZa podršku mladima kako bi ostali u zemlji biće izdvojeno ukupno 700 miliona evra. Oko 500 miliona će biti namenjeno raznim programima kako je on istakao, a 200 miliona evra za povećanje finansijskih davanja za novorođenu decu, povećanje subvencija za vrtiće, zatim za biomedicinski potpomognutu oplodnju, savetovanje o reproduktivnom zdravlju mladih, za zaštitu i prevenciju dece obolele od autizma…\nPomenute su investicije u sport, nacionalni stadion i još osam drugih stadiona u Srbiji, dvorane, bazene i sportske centre, ali bez iznosa.\nZanimljivo je da je pre desetak godina već postojao sličan plan, sličnog naziva „Srbija 2020“. Tada je Vlada Mirka Cvetkovića sastavila desetogodišnju strategiju koja je u tom trenutku delovala bajkovito i naišla na ozbiljne kritike javnosti. Na sledećim izborima promenila se vlast.\nŠto se tiče ovog plana, najčešće zamerke su da služi u predizbornu svrhu. Transparentnost Srbija ističe da se ne može naći podatak čiji je ovo program niti se može naći sam dokument.\n„Iako je navodno reč o programu koji predviđa 14 milijardi ulaganja u narednih pet godina, od čega devet u infrastrukturu, program pod tim nazivom se uopšte ne pominje u budžetu Srbije za sledeću godinu koji je usvojen pre svega mesec dana, kao ni u Fiskalnoj strategiji koja daje projekcije za naredne tri godine. „Srbija 2025“ ne može biti program rada Vlade, jer mandat aktuelnom sazivu ističe u proleće 2020. To nije ni program u smislu Zakona o planskom sistemu, jer se takvi programi usvajaju na period od tri godine, i to, radi razrade jednog dela nekog opštijeg planskog dokumenta. U izveštajima se ne pominje ni jedna strategija koju bi ovaj program razrađivao. Iako je predstavljen kao „plan investicionih projekata“, ovaj program nije ni „investicioni plan“, jer se takav plan donosi na period od sedam, a ne pet godina“, navodi se u saopštenju Transparentnosti uz komentar da će biti daleko veći problem ako se ispostavi da je u stvari reč o programu čija će se promocija koristiti u predstojećoj izbornoj kampanji.\nZa profesora na Ekonomskom fakultetu Milojka Arsića pitanje je i kako će se ti projekti finansirati.\n„Pitanje je u kojoj meri će se finansirati iz zaduženja, a u kojoj iz poreza. Ako bi se finansirali iz kredita onda bi to povećalo javni dug i apsolutno i u odnosu na BDP. Čak i ako bi imali godišnji rast BDP-a od 2,5 milijardi evra opet bi se povećavao udeo duga u njemu“, napominje on. Uz to Arsić ističe i da je potrebno ne samo da opšti dokument bude objavljen već i da budu urađene studije izvodljivosti svih velikih projekata pojedinačno.\n„Na primer, da se vidi koliki će biti saobraćaj na putevima koji se grade i koliko su projekti direktno i indirektno opravdani. S obzirom na veliki broj projekata i kratak rok u kom su predstavljeni male su šanse da su sve analize urađene. Što se tiče komunalne infrastrukture ako država ulaže iz budžeta milijardu evra uz najmanje tolika ulaganja lokalnih samouprava i donacije iz EU fondova onda to nije malo para“, napominje Arsić.\nOsim onog čega ima, zanimljivo je i ono čega nema u predstavljanju programa „Srbija 2025“. Naime nigde se ne spominje ulaganje u zaštitu životne sredine, što je recimo Fiskalni savet stavio kao prioritet za povećanje kvaliteta života stanovništva. Ovde bi se mogla računati izgradnja vodovoda i kanalizacije, ali verovatno nisu računate ni investicije javnih preduzeća poput EPS i privatnih poput Bora, na kojima bi država morala da insistira.\nMilan Kovačević, konsultant za investicije ima utisak da je sve ovo u funkciji narednih izbora.\n„Nije precizno navedeno za šta će se trošiti novac. Meni deluje i kao rasipanje para. Recimo za nacionalni stadion 250 miliona evra i još uz to osam stadiona. Trebalo je da čujemo petogodišnji plan sa projektovanim privrednim rastom i koliko će ljudi otići iz zemlje. I odakle će se finansirati investicije pošto domaća štednja ne postoji. Nema objašnjenja zašto investicije u infrastrukturu, a ne investicije u industriju itd.“, napominje Kovačević.\nProsečna plata 900 evra nerealno obećanje\nVučić je na predstavljanju programa naveo projekciju da će 2025. godine prosečna plata iznositi 900 evra, a penzija 430 do 440 evra. Podsećanja radi prema ranijim obećanjima prosečna plata je trebalo 2017. da bude 500 evra, da bi bila dostignuta u januaru sledeće godine (kako se najavljuje). Sada se već postavlja novi cilj prema kom bi prosečna plata trebalo da raste skoro 12 odsto godišnje narednih pet godina. Milojko Arsić ističe da bi dobar rezultat bio i da plate budu 700 evra, a rast plata od preko 11 odsto godišnje bi doveo do velikih spoljnih neravnoteža.\n„Ako bi produktivnost rasla 11 odsto godišnje, BDP bi morao 13 odsto, jer će biti i rasta zaposlenosti. To nije realno“, ocenjuje Arsić.\nAleksandar VučićAna BrnabićAuto-putInvesticijeIzboriMilojko Arsićpredsednik srbijeProgram Srbija 2025Transparentnost SrbijaVlada Srbije\n8 reagovanja na “Milijarde investicija priprema za izbore”\n30. decembra 2019. u 14.21\ntrece oko neverovatno kakvo predskazanje koja je to intuicija ,,,,,bravo\nmislis bravo nama koji ostanemo zivi\n30. decembra 2019. u 15.27\nNe bih ja tebe menjao Cvejicu sa mesta propagandiste Vucicevih izbora, ni za sta na svetu.\n30. decembra 2019. u 15.53\nDrugim recima planira se „ugradjivanje“ vredno vise milijardi evra. To sto ce za to vreme zaduziti drzavu za jos dvaesetak milijardi evra i opustositi je za jos jedan milion ljudi manje u njihovoj vizuri ne igra nikakvu ulogu.\nSrbiju ceka vrlo mracna buducnost ukoliko se ljudi ne trgnu i vide ovu „ekipu“ za ono sto jesu a ne za ono sto pricaju.\n30. decembra 2019. u 15.45\nVidim, piše biće ovo i biće ono, ali ne piše otkud ćemo namaknuti tih 14 milijardi evra.\nIli to se zna, kao i obično, na kredu i crtu, a pare će vraćati neki budući i još nerođeni Srbi, ali ko da se sad smara i misli na te stvari, to je još sve daleko.\nNaše je samo da uživamo u zlatnom dobu i novom Nacionalnom stadionu! I naravno, glasamo „ispravno“.\n30. decembra 2019. u 18.19\nnovac stize sa Zapada.Razlog:Priznanje Kosova i Metohije koje je obecano od strane „srpskih“ vlasti\nKomisija za nestala lica: Na Merdaru preuzeti posmrtni ostaci tri lica srpske nacionalnosti


U najnovijem tekstu o Bosni i Hercegovini, utjecajni ruski portal se bavi Dodikovom posjetom Moskvi ističući da ona dolazi u vrijeme zategnutih odnosa između lidera SNSD-a i zapada, što je autora teksta nagnalo da se zapita da li je došlo vrijeme da Ruska Federacija ponovo pošalje mirovne snage u BiH?\nU tekstu, Pravda.ru naziva člana predsjedništva iz Republike Srpske Milorada Dodika liderom bosanskih Srba te ističe njegovo vjeru u rusku i kinesku pomoć u slučaju nametanja sankcija sa zapada.\nGovoreći za britanski list Guardian, prisjećaju se iz Pravde.ru, Dodik se dotakao i svoje posjete Putinu kao i planova za “suverenitet Republike Srpske”, što je prema pisanju ruskog portala izazvalo oštro protivljenje Londona, Washingtona, Berlina i Brisela.\nU tekstu također navode i da se “sprski dio BiH” nedavno povukao iz nekoliko državnih institucija što je prema izvještaja visokog predsvatnika Christiana Schmidta Vijeću Sigurnosti UN-a ozbiljna prijetnja dejtonskom mirovnom sporazumu.\nTakođer je naglašeno da poput Moskve, Banjaluka, za koju tvrde da je “de-facto glavni grad Republike Srpske”, ne priznaje Schmidta kao visokog predstavnika te traži njegovu potvrdu u Vijeću sigurnosti UN-a.\nPrema pisanju ruskog portala, “Dodik priznaje masakr u Srebrenici kada su bosanski Srbi ubili cirka 8,000 Bosanaca 1995. godine, te dodaje da je broj Srba koje su ubili Bosanci skoro pa jednak”.\nBivši ministar spoljnih poslova Velike Britanije William Hague je u nedavnom tekstu za The Time naveo da je Dodik godinama podrivao državu BiH uživajući podršku Rusije i Srbije sve to vrjieme, dok je Moskva koristila tu situaciju kako bi blokirala euroatlantske integracije BiH. Portal navodi kako je Hague tada ustvrdio da Dodik ide ka secesiji te da NATO treba poslati trupe u BiH.


Francusko-srpska privredna komora obeležila deset godina rada - Naši u svetu\nFrancusko-srpska privredna komora obeležila deset godina rada\nObjavljeno 07/06/19 u 16:15\nBEOGRAD – Francuske firme, članice Francusko-srpske privredne komore koja obeležava prvi veliki jubilej – deset godina rada, u Srbiji zapošljavaju više od 10.000 ljudi, a indirektno, kroz saradnju sa srpskim preduzećima, taj broj je mnogo veći.\n“Dolazak francuskog predsednika Emanuela Makrona sredinom jula zapečatiće pozitivne tendencije, u Srbiju će dovesti veći broj francuskih preduzeća i otvoriti nova radna mesta”, rekla je za Tanjug povodom obeležavanja jubileja izvršna direktorka Komore Sanja Ivanić, koja zajedno sa predsednikom Dragoljubom Damljanovićem budućnost uspešne privedne sarađne vidi i u dolasku malih i srednjih preduzeća.\nDamljanović je podsetio da su među velikim francuskim kompanijama koje posluju u Srbiji livinica u Kikindi, “Mišlen”, “Šnajder elektirk”, “Atos”, “La Farž”, “Kredi agrikol” i “Sosijete ženeral banka”.\n“Dinamika ekonomskih odnosa Srbije i Francuske u poslednje dve, tri godine značajno raste i taj rezultat biće zacementiran dolaskom novih malih i srednjih preduzeća iz Francuske kao i odlaskom srpskih koji će naći mesto u velikoj francuskoj ekonomiji”, kazao je predsednik Francusko-srpske komore.\nDamljanović je apostrofirao sektor novih tehnologija i činjenicu da srpska preduzeća, koja posluju u toj oblasti već osvajaju svet, ne samo Francusku.\nIvanić je podsetila da Komora okuplja više od 120 kompanija, ali i da je odlučila i da vrata otvori i svim drugim frimama, bez obzira odakle dolaze.\n“Prvih šest, sedam godina od osnivanja Komore bilo je teško, Francuzi ne poznaju srpsko tržiste i nije im bilo lako objasniti da ovde ima puno potencijala”, rekla je Ivanić i dodala da su se od tada stvari promenile i da interesovanje za Srbiju raste iz dana u dan.\nDolazak malih i srednjih preduzeća najpozitivniji je signal, jer oni potvrđuju da je tržište za njih slobodno i privlačno, navodi Ivanić.\nKomora, kako je dodala, pruža usluge i kompanijama koje ne posluju u Srbiji – za njih izrađuje studije tržista, pronalazi klijente, dobavljače, otvara fabrike.\nFrancusko-srpska privredna komora sinoć je povodom jubileja organizovala svečanost za više od 250 zvanica, a za koje je između ostalog bila priređena i modna revija diplomaca Fakulteta primenjenih umetnosti.\n10 godina radaDragoljub DamljanovićFrancusko-srpska privredna komorajubilejSanja Ivanić\nU eksploziji u centru grada, povređeno 25 ljudi (FOTO)\nU Starom Rasu proslavljeno 10 vekova Raške eparhije, mesto gde se krstio Sveti Sava…


Podsetimo, na toj listi se od sredine juna ove godine nalazi i Srbija, ali bi zbog značajnog porasta broja novozaraženih, kako je “Blic” najavio pre nedelju dana, naša zemlja mogla da bude i skinuta sa nje.\nGranicni prelaz ras foto snezana krstic09\nPodsetimo, da bi se neka država našla na zelenoj listi EU za putovanja, neophodno je da ispuni sedam uslova, a mi u ovom trenutku ne ispunjavamo barem tri!\n2. Drugi uslov koji propisuje EU je da “država ima stabilan ili opadajući trend novih slučajeva u ovom periodu u odnosu na prethodnih 14 dana”. Ni ovaj uslov, nažalost, Srbija ne ispunjava. Naime, kod nas već duže od mesec i po dana raste broj zaraženih, a ove nedelje imamo čak po 80% više zaraženih u odnosu na prethodnu sedmicu.\n3. Treći uslov je da zemlja ima više od 300 testova na 100.000 stanovnika sprovedenih u prethodnih sedam dana, pod uslovom da su podaci dostupni Evropskom centru za prevenciju i kontrolu bolesti (ECDC). Koliko znamo, svi podaci su dostupni, a procena je da imamo nekoliko puta više od traženih 300 testova na 100.000 stanovnika (negde oko 1.000/100.000). Dakle, za ova uslov nema problema.\n5. Peti uslov je “priroda virusa prisutnog u nekoj zemlji, odnosno da li su otkrivene varijante od interesa ili zabrinutosti”. Ovde ne bismo trebali da imamo problema jer kod nas nisu registrovani neki sojevi koji nisu poznati širom EU.\n6. Šesti uslov je baziran na “ukupnom odgovoru zemlje na kovid 19, uzimajući u obzir dostupne informacije, uključujući aspekte kao što su nadzor, praćenje kontakata, obuzdavanje epidemije, lečenje i izveštavanje, kao i pouzdanost informacija”. Realno, ni ovde ne bi trebalo da imamo problema.\n7. Sedmi uslov je “napredak u vakcinaciji stanovnika protiv virusa”. Iako je vakcinacija u Srbiji skoro potpuno stala, i iako je ispod nivoa Evropske unije, ipak je na solidnom nivou.\n- Mislim da će EU verovatno praviti presek u septembru, da se čeka završetak turističke sezone iz ekonomskih razloga. Ipak, jasno je da zbog pogoršavanja epidemiološke situacije preti mogućnost da EU skine Srbiju sa zelene liste za ulazak u zemlje članice, kao i da će sa rastom brojeva Evropska komisija i zemlje EU pooštravati uslove.\nNa drugoj strani, realno je da ukoliko ispadnemo sa zelene liste budu značajno pooštreni kriterijumi za putovanja u, na primer, Nemačku, Austriju, Francusku, Belgiju, Holandiju...


SOS kanal » NLB liga\nZašto volim…\tNajnoviji komentariRomanija na Sos koš gost : Dule Vujoševićigor na Sos koš gost : Dule Vujoševićigor na Sos koš gost : Dule VujoševićВлада na Sos koš gost : Dule VujoševićBale na Sos koš gost : Dule Vujoševićaca na Sos koš gost : Dule Vujoševićsinisa na Sos koš gost : Dule VujoševićNenad na Sos koš gost : Dule Vujoševićmisa na Sos koš gost : Dule VujoševićJeca na Sos koš gost : Dule Vujošević\tVi ste ovde:Početna » NLB liga\nIgokea blizu plasmana u Evroligu\nKošarkaši Igokee pobedili su večeras u Laktašima ekipu Crvene zvezde sa 80:77 (19:19, 27:21, 18:18, 16:19) u derbiju 18. kola Jadranske lige i napravili veliki korak ka osvajanju prvog mesta i plasmanu u Evroligu.\nJunak utakmice bio je Siniša Štemberger... Šesti poraz Partizana\nKošarkaši Partizana izgubili su gostima od ekipe Širokog sa 87:80 (28:15, 15:28, 21:12, 23:25) u utakmici 17. kola Jadranske lige.\nLoša igra u drugom poluvremenu koštala je Partizana važne pobede u Širokom Brijegu, iako je u završnici prvog... Liga kaznila Partizan sa 8.000 evra\nDirektor takmičenja Jadranske lige Josip Bilić kaznio je danas Partizan sa 8.000 evra zbog prekida utakmice sa Cibonom i ponašanja dela navijača koji su bacali pirotehnička sredstva na teren.\nPrema pravilniku takmičenja, Partizan će 5.000 evra... Partizan savladao Cibonu, huligani divljali\nKošarkaši Partizana mt:s savladali su u neizvesnom meču Cibonu sa 74:68, i došli do 11. trijumfa u ABA ligi, čime su se izjednačili sa Crvenom zvezdom na drugoj poziciji.\nMeč je protekao u senci incidenata na tribinama, zbog čega je došlo i do... Zvezda briljantna u Ljubljani\nKošarkaši Crvene zvezde savladali su u Ljubljani ekipu Olimpije sa 70:56 (17:14, 19:12, 16:14, 18:16) u utakmici 16. kola Jadranske lige.\nCrveno-beli su kontrolisali igru gotovo svih 40 minuta, vrlo rano su stigli do dvocifrene prednosti, a u nekoliko... Igokea savladala Radnički\nKošarkaši Radničkog iz Kragujevca izgubili su večeras u Laktašima od Igokee sa 88:85 (29:19, 16:18, 20:24, 23:24) u jednom od derbija 16. kola Jadranske lige.\nLideru takmičenja, Igokei, to je bila 13. pobeda, dok je Radnički zabeležio osmi poraz.\nIgokea... Telekom uz Zvezdu\nKošarkaški klub Crvena zvezda i kompanija Telekom Srbija potpisali su danas jednogodišnji sponzorski ugovor na osnovu kojeg će crveno-beli od 1. januara zvanično nositi ime Crvena zvezda Telekom.\nNa svečanosti u beogradskom hotelu Holidej In ugovor... Zvezda došla do desetog trijumfa\nKošarkaši Crrvene zvezde savladali su, u prepunom Pioniru, ekipu Zadra sa 88:79 u 15: kolu ABA lige.\nIzabranici Vlade Vukojičića igrali su sa dosta oscilacija, u par navrata imali su dvocifrenu prednost, ali su žilavi gosti uspevali da ostanu u igri.\nIpak... Partizan poražen od fenjeraša\nKošarkaši Partizana izgubili su večeras na gostujućem terenu od mađarske ekipe Solnok sa 70:68 (26:17, 21:18, 7:17, 16:16), u 13. kolu regionalne Jadranske lige.\nTo je četvrti poraz šampiona Srbije u dosadašnjem delu takmičenja, dok je Solnok... Zvezdi pripao srpski derbi\nKošarkaši Crvene zvezde pobedili su večeras u hali Pionir kragujevački Radnički sa 87:73 (21:27, 21:19, 24:13, 21:14) u derbi utakmici 13. kola Jadranske lige.\nIzabranici Vlade Vukoičića su utakmicu “prelomili” u trećoj četvrtini,... Sledeća strana» Najnoviji komentariRomanija na Sos koš gost : Dule Vujoševićigor na Sos koš gost : Dule Vujoševićigor na Sos koš gost : Dule VujoševićВлада na Sos koš gost : Dule VujoševićBale na Sos koš gost : Dule VujoševićPrijatelji\tPrijatelji\tPrijatelji\t© 2012 SOS kanal · Prijavite se:VestiKomentari · Dizajnirao Mong


URAVNOTEŽEN BUDŽET DO 2015. GODINE\nMinistarka finansija Diana Dragutinović izjavila da bi Srbija trebalo da godišnje smanjuje učešće javnih rashoda u BDP za 0,75 odsto, sa ciljem da od 2015. godine ima uravnotežen budžet.\nTo je suština Zakona o fiskalnoj odgovornosti, koji treba da omogući brži i lakši izlazak iz krize, a čija je prva verzija već poslata Međunarodnom monetarnom fondu na ekspertizu, rekla je Dragutinovićeva za Glas Amerike. Prema njenim rečima tim zakonom trebalo bi da bude definisano da javni dug ne sme biti veći od 40 odsto BDP, a da godišnji limit zaduživanja države ne bude veći 2,5 procenata BDP.\nSumirajući rezultate bilateralnih razgovora koje je vodila u Vašingtonu, ministarka Diana Dragutinović je izjavila da od SAD možemo da očekujemo podršku u MMF-u i Svetskoj banci za reforme koje nam predstoje, saopšteno je iz Ministarstva finansija. Dragutinović je najavila da će poreska i reforma penzionog sistema biti najvažnije teme razgovora sa delegacijom MMF, koja sredinom maja dolazi u Srbiju.\nSumirajući rezultate bilateralnih razgovora koje je vodila u Vašingtonu u okviru prolećnog zasedanja MMF, ministarka finansija je izjavila da od SAD možemo da očekujemo podršku u Međunarodnom monetarnom fondu i Svetskoj banci za reforme koje nam predstoje, saopšteno je iz Ministarstva finansija.


Radnici Bolnice Istočno Sarajevo ne odustaju od zahtjeva - Klix.ba\nBiH Radnici Bolnice Istočno Sarajevo ne odustaju od zahtjeva\n11.12.2014. u 12:35\nIstočno Sarajevo Bolnica Istočno Sarajevo\nViše od 100 radnika Bolnice Istočno Sarajevo i danas, već peti dan, iskoristili su pauzu za informativni zbor na kome su ponovili zahtjeve za hitno rješavanje dugogodišnjih nagomilanih problema u ovoj zdravstvenoj ustanovi.\nPredsjednik Glavnog odbora Strukovnog sindikata doktora medicine Republike Srpske Spomenka Janjić potvrdila je da su radnici jučer primili platu za septembar, ali da je to samo "mali korak" u rješavanju brojnih nagomilanih problema.\nOna je rekla da ne zna na koji način se došlo do sredstava za isplatu plate, ali da su od direktora Bolnice Gorana Todorovića dobili informaciju da nije riječ o pozajmici i da neće opteretiti ugovor za narednu godinu.\n"Postojala su očekivanja da se prestane sa okupljanjima, ali mi iz iskustva znamo da čim prestane pritisak prestanu i nastojanja da se bilo šta riješi, zbog čega ćemo nastavljati sa informativnim zborovima", poručila je Janjićeva okupljenim radnicima.\nOna je ponovila da zaposleni u ovoj zdravstvenoj ustanovi traže da se izjednače sa ostalim zdravstvenim ustanovama koje u decembru očekuju isplatu novembarske plate, da se iznađu načini da za uplatu doprinosa za penzijsko-invalidsko osiguranje koje kasni već četiri godine i da se poboljšaju uslovi rada u Bolnici.\n"Problem doprinosa je problem koji je na nivou Republike Srpske veoma izražen i težak. Radnicima naše bolnice se ne uplaćuju već četiri godine, tako da je riječ o ogromnim sredstvima", navela je Janjićeva.\nOna je napomenula da je organizator okupljanja Unija sindikata radnika zaposlenih u zdravstvu, ali da ovim okupljanjima prisustvuju svi zaposleni, jer imaju iste probleme i interese.\nJanjićeva je kritikovala jučerašnji istup predsjednika Sindikata zdravstva i socijalne zaštite Republike Srpske Milenka Granulića i njegovog, kako je rekla, neopravdanog prisvajanja nepostojećih zasluga koje je postigla Unija.\nOkupljenim radnicima pročitano je i pismo podrške Opštinske boračke organizacije "Ilidžanski borac" koji su poručili da je nedopustiva situacija u jednoj od najvažnijih ustanova u ovom dijelu RS-a.\n"Neshvatljiv je i neprihvatljiv odnos nadležnih prema ovoj ustanovi, iako je prema njoj upućeno više od 100.000 stanovnika Sarajevsko-romanijske regije. U ovoj zdravstvenoj ustanovi liječi se nekoliko desetina hiljada porodica poginulih boraca, ratnih vojnih invalida i demobilisanih boraca odbrambeno-otadžbinskog rata", navodi se, između ostalog, u pismu podrške.\nInformativni sastanci najavljeni su svakog dana u 10 sati, do ispunjenja zahtjeva radnika.


Mašine iz fabrike na doboš zbog duga za plate - Društvo - Dnevni list Danas\nPočetna » Društvo » Mašine iz fabrike na doboš zbog duga za plate\nRadnici turske fabrike tekstila Ringelsan u Požarevcu prinudnom naplatom naplaćuju zaradu\nMašine iz fabrike na doboš zbog duga za plate\nNekoliko desetina radnika turske tekstilne fabrike „Ringelsan“ u Požarevcu, krojačica, šivačica, tehnička lica, radnici održavanja, pokrenulo je izvršni postupak radi prinudne naplate svojih potraživanja.\n2Piše: M.Veljković 11. septembra 2018. 14.51\nOni su se na ovaj korak odlučili jer im poslovodstvo nije isplatilo zarade za jun, jul i avgust, u poseku oko 100.000 dinara neto, jer im takvu mogućnost omogućava novi Zakon o radu.\nPravni zastupnik jednog od radnika objašnjava nam da prema novom Zakonu o radu obračun zarade predstavlja Izvršnu ispravu , kao što je, na primer, pravnosnažna sudska presuda\n-Desetak predloga,a biće ih još, za izvršenje, koji su mi radnici turske fabrike tekstila ovlastili da uradim, predao sam Sudu, a nakon toga proceduru izvršenja uradiće privatni sudski izvršitelj. On će prema proceduri popisiti osnovna sredstva fabrike(mašine, sirovine, gotove proizvode i druge vrednosti, koja se neće moći otuđiti do konačnog namirenja poverilaca-kaže ovaj advokat, koji nije želeo da mu se pominje ime.\nPrema predlogu Rešenja o izvršenju u kojem smo imali uvid, određuje se izvršenje radi namirenja novčanog potraživanja izvršnih poverioca, prema izvršnom dužniku „Ringelsan DOO Požarevac“,kao i troškove ovih postupaka, popisom, procenom i prodajom pokretnih stvari izvršnog dužnika.\nU predlogu izvršenja navodi se da se izvršnom dužniku zabranjuje raspolaganje popisanih stvari i da se upozorava na krivičnopravne posledice povrede ove zabrane.- Ukoliko izvršni dužnik prekrši zabranu kazniće se novčano. Izvršni poverilac stiče založno pravo i pravo na namirenje na popisanim stvarima u trenutku upisa založenog prava u Registar zaloga. Popisane stvari ostavljaju se na čuvanje izvršnom dužniku-piše u predlogu izvršenja.\nOva izvršenja sprovešće Javni izvršitelj Marko Nikolić iz Požarevca.\nAko se, u međuvremenu , poslovodstvo turske tekstilne fabrike dogovori sa radnicima koji svoje zarade traži ovim putem o načinu i dinamici izmirenja dugova, postupak izvršenja prinudne naplate potraživanja biće obustavljen.\nPrema našim saznanjima ukupna potraživanja radnika u bruto iznosi oko pet miliona dinara.\nPožarevac, Radnici, zakon o raduPožarevac\nBivši radnici fabrike Zastava kamioni obnavljaju protest zbog duga za plate\n11. septembra 2018. u 16.45\nPravosnazne sudske presude imaju i radnici nekadasnjeg ( neko kaze jos uvek postojeceg ) preduzeca „ZELTURIST“ DOO Beograd, inace preduzece je osnovala upravo Vlada Srbije. Radnicima se duguju 17 neisplacenih plata i doprinosa za period od novembra 2013. godine zakljucno sa martom 2015. godine. Zasto se ne pokrece „stecaj“ u ovom preduzecu koje se bavilo „Zeleznickim ugostiteljstvom“ tojest uslugama i do danas nije jasno, mada je hotel „ZELEZNICAR“ Vlada Srbije predala Opstini Vrnjacka Banja da ga proda kako bi se isplatile komunalne obaveze i ostala dugovanja a ne i plate radnika. Ocigledno je neko veliko „muljanje“ u toku i da se vec sigurno zna ko je „kupac“ ( poklonoprimalac ) blizak SNS vlasti, koji ce dobiti na tacni napusteni objekat u centralnom vrnjackom parku neposredno u blizini izvora „Topla voda“. Inace hotel „Zeleznicar“ u Vrnjackoj Banji zvanicno se nalazi pod zastitom spomenika kulture od kulturno-istorijskog znacaja iz Kraljeva. Hotel je radio do maja 2015. godine do kada su i radnici radili pre nego sto su „najureni“ od strane drzave uz „jadnih“ 200 evra po godini staza uz 17 neisplacenih plata. Koliko nam je poznato a moze se i lako proveriti „ZELTURIST“ jos uvek formalno postoji u okviru „Zeleznice Srbije“ sa direktorom na celu inace „kadrom“ SNS-a Lugonjicem i nekolicine radnika u Upravi na „Hajduk Veljkovom vencu“ 4 /1, kojima Vlada Srbije i Zeleznica redovno isplacuje plate i sve doprinose. Sramota ako jos uvek za sramotu znaju kako ministarka Zorana Mihajlovic tako i premijerka Brnaric i predsednik drzave ( posto je u to vreme bio premijer i predsednik SNS-a ) Aleksandar Vucic, cist kriminal i nepotizam u Javnom preduzecu ciji je osnivac drzava ( koja drzava ) Srbija.\n11. septembra 2018. u 19.18\nNaslov bi trebalo da glasi „radnici zaklali vola za kilo mesa“. Zbog 3 neisplacene plate ostacete bez masina, alata i sirovina. A to znaci, posle prodaje opreme slede otkazi svima jer necete imati sta i na cemu da radite :)))


Gradski derbi u Humskoj, Zvezda protiv BSK-a – Nadlanu.com\nGradski derbi u Humskoj, Zvezda protiv BSK-a\nBEOGRAD, 10. septembra 2010. (Beta) – Utakmicama četvrtog kola u subotu se nastavlja takmičenje u fudbalskoj Super ligi Srbije, a u beogradskom derbiju na stadionu u Humskoj sastaće se lider Partizan i šestoplasirani Rad.\nObe ekipe su neporažene u dosadašnjem toku takmičenja, Partizan ima sve tri pobede, dok je Rad zabeležio jedan trijumf i dva nerešena rezultata.\nPartizan i Rad do sada su na stadionu u Humskoj odigrali 23 utakmice, uz 19 pobeda crno-belih, tri remija i jedan trijumf ekipe sa Banjice.\nFudbaleri Crvene zvezde u nedelju na Karaburmi gostuju kod BSK-a, ekipe koja u prva tri kola nije zabeležila pobedu.\nNakon remija protiv Smedereva u prvom kolu, crveno-beli su upisali dve pobede i najavili mnogo bolje partije u borbi za titulu.\nNovosadska Vojvodina u ovom kolu gostuje kod poslednjeplasiranog Čukaričkog. Vojvodina je u prošlom kolu savladala Javor, dok je Čukarički izgubio od Spartaka.\nNovajlija u Super ligi, ekipa Sloboda Sevojno u Užicu će u lokalnom derbiju dočekati Borac iz Čačka. Sloboda je bez poraza do sada, a u prošlom kolu odigrala je bez golova protiv Rada. Ni Borac još nije izgubio u prvenstvu, a u poslednjem meču pobedio je Metalac.\nFudbaleri Metalca će u Kragujevcu ugostiti još jednu neporaženu ekipu u dosadašnjem toku šampionata, Spartak iz Subotice.\nDrugi novajlija u Super ligi, Indjija dočekuje Jagodinu. Indjija je u prošlom kolu u Kuli savladala domaći Hajduk, dok je Jagodina izgubila od Crvene zvezde.\nU duelu u Ivanjici sastaće se domaći Javor i Smederevo, a obe ekipe pokušaće da zabeleže prvu pobedu, a isti zadatak imaće i kulski Hajduk koji će dočekati OFK Beograd.\nU subotu od 16.30 igra se pet utakmica četvrtog kola Super lige, a duel Partizan-Rad počinje u 19 sati. U nedelju od 16.30 sastaju se BSK-Crvena zvezda i Hajduk-OFK Beograd.


TVSA/Video: Uspješno završen projekt “100 najvećih u BiH” – TVSA.BA\nSrijeda, 18 Maja, 2022 10:24\nNaslovna/Vijesti/Bosna i Hercegovina/TVSA/Video: Uspješno završen projekt “100 najvećih u BiH”\nSrijeda, 30 Septembra 2020, 19:03\n100 najboljih komapnija u BiH u protekloj godini ostvarilo je dobit u iznosu od milijardu i 980 miliona maraka. BiH ima kompanije, resurse i kadrove koji se mogu nositi sa izazovima i uspjeti prevazići sve poteškoće na koje nailaze, rečeno je na pres konferenciji na kojoj je predstavljena 33. realizacija projekta „100 najboljih u BiH i regiji“.\nNa rang-listama našle su se 764 kompanije, od tog broja 453 iz Federacije BiH, 281 iz RS-a i 30 iz Brčko distrikta BiH. Sve one zajedno su ostvarile 30,764 milijarde KM prihoda. Izvoz rangiranih je iznosio 5 milijardi I ,659 miliona KM, dok ukupna dobit iznosi milijardu i 980 miliona KM. Sve to uz zapošljavanje 137.501 radnika.\n„U projektu 100 najvećih, predstavili smo 30 ključnih industrijskih grana sa najuspješnijim kompanijama kao i 140 lokalnih zajednica, odnosno presjek opština sa najuspješnijim kompanijama koje posluju unutar tih lokalnih zajednica“, rekao je Emil Kučković, direktor Poslovnih novina.\nU godini posebnih okolnosti u svjetskoj pa i domaćoj ekonomiji, uzrokovane pandemijopm korona virusa, najbolji su ipak našli modele kako da posao prilagode novonastaloj siruaciji, ali i kako zadržati radnike.\n„Smatramo da će naša privreda uhvatiti neki novi zamah i nadoknaditi ono što je u prethodnih pola godine izgubljeno. Smatramo da je manifestacija dobro prošla i da smo poslali dobru poruku“, istakla je Gordana Tujković, direktorica kompanije.\nBudućnost regije je u ekonomskom razvoju, a najuspješniji privrednici već su otvorili puteve ekonomske saradnje i žele zajednički ekonomski prostor kako bi ojačali kapacitete. Osnovni cilj im je doprinos razvoju bosanskohercegovačke privrede, ekonomskog ambijenta u BiH te ostvarivanje regionalne saradnje.


GORI IZRAEL: Vojska Izraela podigla avione, raketni napadi Palestinaca ne prestaju! (FOTO/VIDEO)\nUprkos tome što je druga palesinska organizacija preuzela odgovornost za raketni napad, izraelska avijacija bombardovala je objekte Hamasa u Pojasu Gaze.\n„Kao odgovor na rakete koje su ranije danas lansirane prema Izraelu, vojno-vazdušne snage su napale kamp za obuku Hamasa i skladište oružja u Pojasu Gaze“, navedeno je.\nNedugo nakon vazdušnog napada, iz pojasa Gaze usledio je novi raketni napad koji je, prema prvim informacijama, pogodio izraelski grad Sderot, ali žrtve, za sada, nisu prijavljene.\nPogledajte snimke iz Sderota na prvom uviđaju mesta gde su pogodile palestinske rakete:\nPalestinsko Ministarstvo zdravlja je saopštilo da je u izraelskom napadu najmanje 25 ljudi povređeno, među kojima i šestoro dece.\nTenzije na Zapadnoj obali, u Pojasu Gaze i u istočnom Jeruslimu počele su nakon što je američki predsednik Donald Tramp priznao Jerusalim za prestonicu Izraela i potpisao dokument o preseljenju američke ambasade iz Tel Aviva u Sveti grad.\nOdluka Trampa izazvala je burne reakcije, kako arapskog sveta, tako i celokupne međunarodne zajednice.\nNa hiljade demonstranata učestvovalo je u demonstracijma na Zapadnoj obali u Ramali, Hebronu i Vitlejemu, paleći Trampove slike i automobilske gume i kamenicama i Molotovljevim koktelima gađajući izraelske policajce koji su ih rasterivali suzavcem i gumenim mecima.


NOVE ISPLATE PORODILJAMA, PLASTIČNE KESE, KUĆNI RED... Ove promene čekaju Beograđane od prvog dana nove godine\nZabrana upotrebe nerazgradivih plastičnih kesa, dodatna novčana pomoć za porodilje i nova pravila kada je reč o poštovanju kućnog reda u zgradama, samo su deo odluka koje će se u Beogradu primenjivati u 2020. godini.\nVeć od sutra, prvog dana nove godine, počinje da se primenjuje novo pravo, a reč je o novčanom iznosu od 10.000 dinara čime je obezbeđeno da svaka porodilja sa teritorije Beograda, za drugorođeno dete, dobija ukupno 20.000 dinara.\nOsim toga, porodilje u Beogradu imaju pravo na jednokratno novčano davanje koje ostvaruje svaka porodilja u iznosu od 10.000 dinara, isto toliko za prvorođeno dete , a 25.000 dinara nezaposlenoj porodilji, za treće dete iznos je 30.000 dinara, a za blizance 50.000 dinara.\nOd prvog dana 2020. godine u Beogradu će početi da se primenjuje i Odluka o uslovima korišćenja kesa u prodavnicama, prema kojoj se plastične kese mogu koristiti iskučivo ukoliko su razgradive.\nNaime, trgovci su dužni da na kasi u svim maloprodajnim objektima, kao i u uslužnim i drugim delatnostima na teritoriji Beograda, stave potrošačima na raspolaganje razgradive plastične kese za višekratnu upotrebu (debljine preko 50 mikrona), papirne kese i torbe za višekratnu upotrebu, koje su pogodne za reciklažu, kao zamena za lagane plastične kese (debljine od 15-50 mikrona).\nKontrolu upotrebe plastičnih kesa vršiće mesno nadležne Opštinske komunalne inspekcije koje su ovlašćene da, ukoliko utvrde nepravilnosti u primeni ove odluke, pravnom licu i odgovornom licu u pravnom licu, kao i preduzetniku izdaju prekršajni nalog.\nKontrola korišćenja plastičnih kesa vršiće se i po službenoj dužnosti kao i po prijavama sugradjana, nadležnom organu lokalne samouprave.\nU novoj godini primenjivaće se i Odluka o opštim pravilima kućnog reda u stambenim i stambeno poslovnim zgradama na teritoriji Beograda, koju je Skupština grada usvojila sredinom novembra.\nNepoštovanje odredaba te odluke upravnik ili stanar prijavljivaće nadležnoj inspekciji, odnosno komunalnoj miliciji koja će za to izricati novčanu kaznu, pa će tako fizička lica, za remećenje kućnog reda, morati da plate 5.000 dinara.\nU Beogradu je prvog decembra stupila na snagu odluka o dostavi koja predviđa da će snadbevanje radnji, restorana i ostalih objekata koje imaju takvu vrstu usluge moći da se obavlja samo između 20 sati uveče i sedam sati ujutru.\nZA PRVO DETE TRI PUTA VIŠE NOVCA Gojković: Umesto 100.000 država će povećati pomoć na 300.000 do 350.000 dinara\nTo znači da dostava više neće biti moguća sa sabraćajnica i trotoara već parking mesta ili ukoliko neko ima svoje dvorište, a glavni razlog ovakve mere je funksionisanje gradskog prevoza.\nZa svako dostavno vozilo koje to ne bude poštovalo predviđene su kaznene mere.\nOsim toga, u novoj godini deo legalizacije objekata sprovodiće opštine, a ne Grad Beograd kao što je do sada bio slučaj.\nTime će gradjanima biti omogućeno da za legalizaciju više neće morati da dolaze na jedno mesto, u Ulicu 27. marta u Sekretarijat za legalizaciju, nego će to moći da završe u 17 gradskih opština.\nNa osnovu Zakona o glavnom gradu i novog Statuta grada poslovi legalizacije do 400 kvadrata prelaze u nadležnost gradskih, a do 3.000 kvadratnih metara u nadležnost prigradskih opština.


Izgleda poznato, ali to nije Toyota Corolla FOTO - mediji.net\nIzgleda poznato, ali to nije Toyota Corolla FOTO\nPosle modela RAV4, Suzuki je "prepakovao" još jedan Toyotin model koji će u Evropi prodavati pod svojim amblemom.\nNa prvi pogled izgleda kao Toyota Corolla Touring Sports, ali to je novi Suzukijev karavan koji će se prodavati po imenom Swace i to samo u Evropi.\nSwace će biti ponuđen kupcima na evropskom tržištu isključivo u hibridnoj verziji, s obzirom da je Suzukiju potrebno da snizi prosečnu CO2 emisiju svoje flote na Starom kontinentu kako bi izbegao novčane kazne.\nTo je i razlog zašto se obratio...\nkako sada izgleda vladimir tomovićAktuelna tema\nPompeo pozvao na prekid sukoba u Nagorno Karabahu\nAmerički državni sekretar Majk Pompeo apelovao je na Jermeniju i Azerbejdžan da prekinu sukobe u regionu Nagorno Karabah, koji su počeli u nedelju i u kojima je poginulo više desetina i ranjeno više stotina ljudi.Nagorno Karabah je region u Azerbejdžanu koji je etnički jermenski. Otcepio se...\nLjubitelji testa sa sirom imaju idealnu priliku da isprobaju novi recept.\n"Nije tajna da to Đokoviću više odgovara nego Nadalu" - Sport\nRuski teniser Karen Hačanov analizirao je uslove na Rolan Garosu.\nNa pitanje da li bi uvela neke novine u vezi sa ministarstvima ako bi dobila mandat za sastav nove vlade, Brnabić je rekla da ne bi bilo primereno da govori o nekim njenim idejama dok se ne zna ime mandatara.Ne znam ko će biti mandatar, ne bi bilo primereno da govorim o tome kakve bi bile moje...


Crna Gora u ćorsokaku | Politika | DW | 26.10.2015\nŽestoki sukobi na protestima, neodgovorni i nesposobni organizatori opozicionog Demokratskog fronta, ali i očigledna policijska tortura ostaviće teške i dalekosežne posljedice na društveni i politički život u Crnoj Gori.\nStevan Milivojević je na protest u subotu (24.10.) došao sa grupom od nekoliko desetina mladih intelektualaca, potpisnika memoranduma kojim su, zajedno sa još nekoliko stotina ljudi, insistirali da okupljanje bude mirno i nenasilno, u građanskom duhu. U trenutku kada su shvatili da su njihova očekivanja iznevjerena, krenuli su ka glavnom gradskom trgu, tražeći utočište od suzavca i šok bombi, kojima je policija u ogromnim količinama odgovorila na napad huligana.\n„Naša grupa držala se za ruke kako bi ostala zajedno i zbog toga smo se kretali sporije od ostatka mase koja se pretvorila u stampedo. S druge strane, policija nas je sustizala i vazduh ispunjen suzavacem postao je nepodnošljiv“, prepričava Milivojević za DW trenutke kada se glavni bulevar u Podgorici pretvorio gotovo u ratnu zonu. Spas su našli u redakciji lista „Vijesti“ koja se nalazi na trgu, gdje su ostali do jedan sat iza ponoći čekajući da policija završi akciju.\nGrađanin je ostao usamljen\nNakon žestokih sukoba, pljušte oprečne ocjene šta se zapravo dogodilo u Podgorici. Nijedna strana nije preuzela odgovornost za izbijanje nereda, 52-je povređenih, strah koji je pretrpjelo preko najmanje deset hiljada okupljenih i hiljade evra materijalne štete.\n„Režim je ogoljen vulgarnom demonstracijom brutalne sile nad građanima, što dokazuju javno dostupni video-snimci. Demokratski front (DF) pokazao je da se radi o grupaciji koja je politički i društveno neuračunljiva. U situaciji gdje su u fokusu ta dva ekstrema, građane praktično niko ne zastupa“, kaže Srdan Kosović, urednik najposjećenijeg crnogorskog portala vijest.me.\nIako ističe da je rano prognozirati kako će se situacija odvijati, Kosović je uvjeren da će posljedice po politički i društveni život u Crnoj Gori biti ozbiljne. Sa tim je saglasna i Daliborka Uljarević, direktorka nevladine organizacije Centar za građansko obrazovanje. „Vladajuća Demokratska partija socijalista (DPS) i opozicioni DF uspjeli su da društvene tenzije zaoštre do ivice pucanja i tome se mora stati na put. Sukobi i radikalizacija odnosa u crnogorskom društvu nisu vrijedni političkih interesa DPS i DF“, ocjenjuje Uljarević za DW.\nPredstavnici nevladine organizacije Građanska alijansa pomno su pratili protest i o tome obavještavali javnost preko Tvitera. Od prvog trenutka kada su počela policijska privođenja i prijem povrijeđenih u Urgentni centar, evidentirali su sporne slučajeve. „Pojedini građani su nas kontaktirali i slali slike sa vidnim povredama koje ukazuju na sumnju u prekoračenje policijskih ovlašćenja. Ukoliko bude neophodno, podnijećemo krivične prijave. Mi smo još sinoć uputili apel advokatima da se jave za pružanje besplatne pravne pomoći licima nad kojima je, kako se sumnja sada, policija prekoračila ovlašćenja, ali se niko nije javio“, navodi Zoran Vujačić iz Građanske alijanse.\nDemokratski front saopštio je da priprema novu vrstu otpora, ne želeći da otkrije detalje. Javnost se pita da li će protesti biti nastavljeni, kao i da li će država objektivno ispitati okolnosti koje su dovele do sukoba.\nNakon uznemirujućih scena iz Podgorice, nije jasno u kom pravcu se Crna Gora sada kreće. Opšte okolnosti ne idu na ruku – vladajuća koalicija, prema sopstvenom priznanju lidera njenih članica, ne funkcioniše, i državu vodi neka vrsta tehničke Vlade. Iz DPS-a je ranije saopšteno da su spremni da raspišu izbore dan nakon što, a to bi kako očekuju trebalo da bude početkom decembra, stigne pozivnica za članstvo u NATO. Upravo tu se postavlja pitanje – kome je nasilje na protestima donijelo najveću korist? Da li će, uprkos razočaranju brojnih protestanata, ono podići rejting DF ili će neopredijeljeni glasači vidjeti DPS kao silu koja je i dalje sposobna da konce drži u svojim rukama?\n„Mislim da novonastalu situaciju mora rješavati širi društveni krug. Ako to ostane na policiji i organizatorima i oligarhiji DPS-a, to neće biti dobro za crnogorske građane“, zaključuje Uljarević. Ona vjeruje da potencijal za proteste još postoji, jer loše stanje u društvu može da bude osnov za promjene.\nDok Milivojević nije siguran da će građani, okupljeni mimo stranačkih struktura organizovati novi protest na svoj način. Kosović upravo snagu vidi u njima: „Kao primjer nove vrijednosti koju je Crna Gora stekla, a neće je lako izgubiti, su građanska samoinicijativna djelovanja oličena u gore pomenutom memorandumu, sastavljenom mimo stranačkih struktura. To može biti odlična osnova za građenje opšteg društvenog pokreta koji će okupljati partije, sindikate, nevladine organizacije, studente i predstavljati sredinu između ekstrema“, zaključuje Kosović.


pink.rs | Gosti za Novo jutro: Jedan čovek nije mogao da izvrši ubistvo Jelene Marjanović, dosta detalja pod velom misterije (VIDEO)\nOdlukom Apelacionog suda Zoran Marjanović koji je optužen za ubistvo supruge Jelene, juče je nakon deset meseci pušten iz pritvora i braniće se sa slobode.\nBoris Vuković, odgovorni urednik "Srpskog telegrafa" povodom uznemirenja javnosti puštanjem Marjanovića iz pritvora rekao je da današnji tekstovi pokazuju koliko je interesovanje javnosti i koliko se ona iznova uznemiri kada se pojavi bilo kakav novi detalj iz slučaja ubistva Jelene Marjanović.\n- Međutim, za više od deset godina koliko pratim hroniku, ovo je prvi slučaj da je neko ko je osumnjičen za teško ubistvo člana porodice, bude pušten da se brani sa slobode. Iznenadila me je odluka Apelacionog suda da čak nije dobio ni elektronski nadzor - naveo je Vuković.\nKako kaže, nada se da je Marjanoviću uzet pasoš, da ne bi bio u prilici da napusti zemlju.\n- Mislim da ova zemlja i Tužilaštvo ima neke dokaze i da ako je drugi put dopunjena optužnica, ne znam zbog čega Apelacioni sud nije odlučio da sačeka da počne suđenje. Prosto, smatram da kada se neko koga Tužilaštvo sumnjiči i optužuje da je počinio tako užasno delo, posle deset meseci pritvora pusti na slobodu da to jeste skandalozno - ocenio je Vuković.\nPrema njegovim rečima, potrebno je da odgovara onaj ko je izvršio zločin, ali i pomagači.\n- Čovek to nije mogao da uradi sam. Ukoliko je Zoran Marjanović ubio Jelenu, kao što to tvrdi Tužilaštvo, ko mu je pomogao da sakrije dokaze, ko ga je video posle zločina, šta se događalo, kako su reagovali njegovi ukućani, zbog čega su odlučili da niko od ukućana ne daje izjavu šta se događalo tog dana, nego samo mala Jana - upitao je Vuković.\nKako kaže, tu ima dosta detalja koji su pod velom misterije.\nPredrag Savić, advokat, rekao je da ova odluka Apelacionog suda nije iznenađujuća i da se to moglo očekivati jer pritvor ne može beskonačno da traje.\n- Ova odluka je i ustavna i zakonita. Odluka Apelacionog suda je sigurno zasnovana na zakonu. Marjanović time nije oslobođen, nije pala optužnica, nije oslobođen - kazao je Savić.\nOn je rekao da je u kontaktu sa porodicom Krsmanović.\n- Mi smo u kontaktu sa Teodorom i sa njenim i Jeleninim dedom. Teodora je rekla da niko nikada od njih nije rekao je Zoran ubica, ali da je jasno da jedan čovek nije mogao da izvede ovo delo - naglašava Savić.


Dan maline u Brezovicama | VAmedia - info portal\n03/07/2017 03/07/2017 Нема коментара на Dan maline u Brezovicama\nDan maline u Brezovicama protekao je u znaku velike posete i maline dobrog kvaliteta, zaključak je brojnih posetilaca.\nU selu Brezovice nadomak Valjeva u nedelju je održan Dan maline, datum i svečanost koju su spontano pre dve godine prvi put kako kažu, na svoju ruku, organizovali tamošnji meštani. Bez želje da se takmiče sa Brankovinom, malinari ovog kraja želeli su svoj dan i svoju manifestaciju s obzirom na veliki broj proizvodjača ovog crvenog voća.\n„ Obično selo bude u centru pažnje onda kada su izbori , a nakon toga interesovanja nema. Ipak suština je u nečem drugom i to moramo odmah menjati , a to je da pristupimo ideji da agrarnu politiku razvijamo tamo gde je to moguće uraditi., gder ima ljudi i gde nešto još može da se uradi. U Brezovicama ima ljudi i na namja je da nedozvolimno da se sela ugase. Manifestacije imaju smisla i treba ih podržati tamo gde ima mladih ljudi voljnih da ostanu na selu .To je slučaj sa ovom manifestacijom“, rekao je zamenik gradonačelnika Dragan Jeremić, konstatujući da ako u Brezovicama već postoji malina i veliki broj malinara onda ta manifestacija na tom mestu i treba da bude održana.\nSama manifestacija imala je i takmičarski karakter, a svoju malinu izložila su 34 proizvodjača. Žiri je za najbolju proglasio malinu vilamet proizvodjača Marka Maričića iz Brezovica , drugo mesto osvojila je glen malina Ivane Branković iz Pakalja , a malina tjulamen proizvodjača Miloja Marjanovića iz Stuba zauzela je treće mesto. Prvonagradjeni proizvodjač dobio je kompletan program za prehranu i zaštitu maline, dok su svi ostali dobili zahvalnice za učešće.\nIstovremeno sa održavanjem ove manifestacije svečano je otvoren i novoizgradjeni Dom u Brezovicama.\nU kulturno umetničkom delu programa nastupili su djaci iz škole u Brezovicama i KUD Izvor iz Valjeva.


Nekoliko hiljada navijača, koji su kao u transu, skandirali njegovo ime.\nNekadašnji napadač Arsenala, koji je 130 puta nastupao za Nemačku, navijač je kluba iz grada u čijoj je okolini živeo do druge godine pre nego što se porodica preselila u Nemačku.\nPodolski je za Nemačku odigroa 130 utakmica i dao 49 golova, od čega dva Poljskoj na Euru 2008, ali ih nije proslavljao.\npodolski će u gornjiku zameniti bivšeg napadača Crvene zvezde Boaćija koji nije zadovoljio čelnike poljske ekipe.\nSport fudbal Lukas podolski FK Gornjik Zabže


Erdogan: Naći ćemo druge saveznike\nTurski predsednik Tajip Redžep Erdogan upozorio je da će jednostrane akcije Sjedinjenih Američkih Država protiv Turske podriti američke interese i primorati Ankaru da pronađe druge prijatelje i saveznike.\n"Pre nego što bude prekasno, Vašington mora da napusti pogrešno mišljenje da naš odnos može biti asimentričan i pomiri se sa činjenicom da Turska ima alternative", naveo je Erdogan u autorskom tekstu za američki Njujork tajms.\nAko se taj trend "unilateralizma i nepoštovanja ne poništi", to će, upozorio je on, primorati Ankaru da počne da traži nove prijatelje i saveznike.\nErdogan je naveo da su Turska i SAD proteklih šest decenija bili strateški partneri i NATO saveznici te da su se tokom Hladnog rata i posle borile protiv zajedničkih izazova.\nIstičući da je Turska tih godina kad god je trebalo hitala da pomogne Americi, on konstatuje da SAD sada konstantno ne razumeju i ne poštuju Tursku.\n"Poslednjih godina naše partnerstvo je na testu zbog nesuglasica. Nažalost, naši napori da se okrene ovaj opasan trend bio je uzaludan. Ako SAD ne počnu da poštuju suverenitet Turske i pokaže da razume opasnost sa kojima se naša nacija suočava, naše partnerstvo bi moglo da bude ugroženo", zaključio je Erdogan.\nErdogan traži prekid vatre\nErdogan bi da pridruži Tursku BRIKS-u\nErdogan: Nećemo popustiti ni ako nam SAD uvedu sankcije


Završetak radova na delu obilaznice od Ostružničkog mosta do petlje Orlovača - Elektromontaža - Let The Power Flow\nIzgradnja obilaznice oko Beograda, u Sektoru 4 na potezu između mosta na Savi kod Ostružnice i petlje Orlovača, trenutno je jedan od najvažnijih infrastrukturnih projekata u prestonici Srbije. Realizacija projekta rezultat je zajedničkih napora renomirane kompanije Azvirt iz Azerbejdžana u saradnji sa domaćim firmama koje su u svom domenu, doprinele da posao bude gotov na vreme.\nPreuzimanjem odgovornosti za radove na ugradnji sistema za monitoring i regulaciju saobraćaja u tunelima duž trase, Elektromontaža je, uprkos tesnim rokovima i izuzetno zahtevnim uslovima, uspela da završi svoj deo posla brzo i kvalitetno. Veliko iskustvo na poslovima slične namene, visoki profesionalizam i dugogodišnja saradnja sa AzVirtom, doprineli su da elektro-radovi na tunelima Lipak i Železnik, dužine 640 i 699 metara, započeti u februaru ove godine, budu realizovani u zadatim rokovima, a ceo projekat izveden prema planu.\nRealizaciji projekta starog gotovo pola veka, prethodila je revizija same projketne dokumentacije koju je trebalo uskladiti sa trenutnim uslovima na terenu, savremenim standardima i postojećom pravnom regulativom. Zahvaljujući posvećenosti svih učesnika u projektu, njihovoj spremnosti na bezrezervnu saradanju u cilju opšteg interesa, prepreke su pretvorene u izazove. Ideja o izgradnji obilaznice i rasterećenju saobraćaja unutar prestonice, postaje deo realnosti koja vodi unapređenju celokupne infrastrukturne baze u zemlji kao i poboljšanju kvaliteta života, uz smanjenje zagađenja, u samom gradu.\nUlogom u realizaciji velikih projekata od državnog značaja, Elektromontaža je dokazala spremnost da uspešno rešava i najzahtevnije zadatke i doprinese razvoju infrastrukture koja je nesumnjivo jedan od stubova napretka ekonomije i generator opšteg društvenog prosperiteta.


To je izjavio komunalni inspektor Èaèka Dragoman Paunoviæ, koji je agenciji Beta kazao da su danas dobili obavešenje da je prihvaæen zahtev inspektora za poveæanje plata koji su izneli i obrazložili tokom uèešæa u javnim raspravama u Kragujevcu i Beogradu o nacrtu Zakona o zaposlenima u javnim službama.\nPaunoviæ je podsetio da je 800 inspektora u Srbiji potpisalo peticiju kojom su od nadležnog ministarstva zahtevali poveæanje plata.\n"Tražili smo da se u Zakonu o sistemu plata prizna pravo na korektivni koeficijent, odnosno pravo na uveæanu platu u iznosu od 20 odsto, zbog specifiènosti posla - rada na terenu i razlièitih rizika kojima su izloženi inspektori na radnom mestu", rekao je Paunoviæ i dodao da je rasprava sa Ministarstvom državne uprave protekla korektno i konstruktivno.\nMinistar zdravlja Zlatibor Lonèar izjavio je da æe najveæe poveæanje plata u javnom sektoru dobiti zdravstvo. Kako se to uklapa s aprojekcijama rasta plata ostalim profesijama u javnom sektoru, èitajte u posebnoj vesti.\nEkonomista Milojko Arsiæ izjavio je da je poveæanje od deset odsto iznad moguænosti, a koliko bi bilo realno, proèitajte u posebnoj vesti.


Pretučen aktivista DS u Zmajevu | Autonomija\nNa skoro svim izborima u Vojvodini u proteklih godinu dana zabeleženi ozbiljni incidenti\nNepoznati počinioci istukli su noćas mladića, aktivistu Demokratske stranke (DS) u mestu Zmajevo u opsstini Vrbas, rečeno je ageniciji Beta u DS.\nU opsstini Vrbas sutra se održavaju lokalni izbori.\nU DS-u su naveli da su nepoznati muškarci prvo provocirali njihove aktiviste koji su delili letke, a potom ih odveli u prostorije Srpske napredne stranke (SNS) gde su devojci pretili, a mladića su i tukli.\nčitav slučaj je prijavljen policiji, a u 12.30 sati u Zmajevu biće održana vanredna konferencija za novinare DS-a, kazali su u toj stranci.\nNa skoro svim vanrednim lokalnim izborima u Vojvodini i dopunskim pokrajinskim u poslednjih godinu dana zabeleženi su incidenti.


Antropološki razgovori #6 - Mingl\nU četvrtak, 4. maja od 18 h u prostorijama SKC-a održaće se „Antropološki razgovori” koje organizuje Klub studenata etnologije i antropologije (KSEA), sa Filozofskog fakulteta Univerziteta u Beogradu.\nIzmeđu simboličkog i fizičkog: Antropološka analiza seksualnog nasilja\nFokus ovih razgovora biće seksualno nasilje. Da li je silovanje „prirodno”, ili pak posledica patrijarhalne kulture? Kako ga definisati? Kakvi su primeri kroz istoriju, a kakvi pravni okviri danas i, konačno, šta preduzeti i kako učiniti svet pravednijim i bezbednijim, oslobođen seksualnog nasilja? Kako je pitanje silovanja ujedno i pitanje rodnih uloga i odnosa moći u društvu, osvrnućemo se i na iskustva sa terenskog istraživanja o stavovima mladih devojaka u vezi seksualnog nasilja kako bismo pokušali da uvidimo na koje načine se antropološki uvidi mogu iskoristiti u prevenciji ovog oblika nasilja.\nAntropološki razgovori zamišljeni su kao mesto otvorene diskisije studenata etnologije i antropologije, ali i svih mladih drugih disciplina sa težnjom da se podstakne interdisciplinarni dijalog. Takođe, antropološki razgovori imaju za cilj da razmatrajući različite teme iz meseca u mesec, upoznaju širu javnost sa etnologijom i antropologijom, poljima istraživanja i njenom primenom u svakodnevnom i društvenom životu.


Izvještavanje medija o žrtvama nasilja\nObaveza poštivanja Člana 9 i Člana 11 Kodeksa za štampu\nVijeće za štampu BiH je, putem Institucije Ombudsmana FBiH, informisano o prigovoru Udruženja žena “Medica Zenica” koji se odnosi na medijsko izvještavanje o žrtvama nasilja.\nUdruženje “Medica Zenica” ukazuje na učestalu praksu objavljivanja podataka o žrtvama nasilja, s imenima ili inicijalima žrtava, te dodatnim podacima iz kojih se lako može zaključiti o kojim osobama se radi. “Takvim ponašanjem nanesena je velika šteta žrtvama nasilja, koja se reflektuje kako u momentu objavljivanja, tako i sa nesagledivim posljednicama u budućnosti, kako za žrtvu nasilja, tako i za članove njene porodice”, stoji, između ostalog, u dopisu Udruženja “Medica Zenica”.\nVijeće za štampu BiH je, na posljednjoj redovnoj sjednici, održanoj 25. maja 2006., razmotrilo prigovor Udruženja “Medica Zenica” i donijelo odluku o upućivanju podsjetnika urednicima štampanih medija na odredbe Kodeksa za štampu koje se odnose na izvještavanje o žrtvama nasilja i sličnim temama.\nVijeće za štampu BiH naglašava da javnost ima pravo na informaciju i o negativnim društvenim pojavama, ali je dužnost novinara prezentirati takvu informaciju na odgovoran i profesionalan način, prvenstveno štiteći žrtve i ne dozvoljavajući njihovu zloupotrebu.\nImajući u vidu da su žrtve nasilja nerijetko i djeca mlađa od 15 godina, čiji se inicijali, pune adrese stanovanja, fotografije roditelja ili mjesta stanovanja, često objavljuju u bh. štampi, Vijeće-Savjet za štampu podsjeća urednike i novinare na obavezu poštivanja Člana 11 Kodeksa za štampu – Zaštita djece i maloljetnika: “Novine i periodična izdanja oprezno i sa odgovornošću smiju identificirati djecu mlađu od 15 godina u slučajevima kada su žrtve krivičnih djela. Novine i periodična izdanja ne smiju ni pod kakvim okolnostima identificirati djecu mlađu od 15 godina, koja su umiješana u kriminalne slučajeve kao svjedoci ili optuženi.”\nTakođer, Vijeće za štampu BiH podsjeća na obavezu poštivanja Člana 9 Kodeksa za štampu -Privatnost: “Obrada priloga koji uključuju lične tragedije će biti urađena obzirno, a pogođenim licima će se prići diskretno i sa suosjećanjem.”\nVijeće za štampu BiH smatra potrebnim ukazati urednicima i novinarima štampanih medija da svako nepotrebno otkrivanje identiteta žrtve nasilja, pogotovo ako je riječ o seksualnom nasilju, može imati brojne negativne posljedice po žrtvu.\nVijeće za štampu BiH također apelira na Policiju i Tužilaštvo da s pažnjom informiraju novinare o ovim slučajevima, budući da upravo iz ovih institucija često dolaze suvišne informacije, koje novinari olako prezentiraju javnosti.


Beta 21. septembra 2020. 18:35\nMinistri spoljnih poslova EU nisu uspeli danas da se dogovore o uvodjenju sankcija beloruskim zvaničnicima osumnjičenim za izbornu prevaru ili za ulogu u grubom suzbijanju demonstranata, uprkos pozivima glavne protivnice predsednika Aleksandra Lukašenka da preduzmu hrabru akciju protiv njegovog režima.\nNekoliko zemalja hoće da Lukašenko bude na spisku sankcija ali drugi više vole da postepeno povećavaju pritisak na njega dodajući imena, uključujući i njegovo, ako odbije da krene u dijalog sa opzicijom, umesto da kazne sve odjednom.\n„Iako postoji jasna voljda sda se usvoje te sankcije nije bilo moguće da se to danas uradi jer nije postignuta potrebna jednoglasnost“, rekao je šef evropske diplomatije Žozep Borel novinarima posle predsedavanja sastanku ministara. On je dodao da je Kipar uskratio svoj glas.\nBorel je rekao da sposobnost EU da ima zajedničku spoljnu politiku medju 27 zemalja u pitanju oko ovih sankcija.\n„Ako nismo sposobni to da uradimo onda savršeno razumem da je naš kredibilitet doveden u pitanje“, rekao je Borel.\nBorel je rekao medjutim da su ministri ujedinjeni u odbacivanju rezultata izbora u Belorusiji od 9. avgusta na kojima je Lukašenko ponovo izabran posle 26 godina na vlasti, i da žele da se održe novi izbori pod nadzorom Organizacije za evropsku bezbednost i saradnju (OEBS).


Smederevski veslači na Evropskom prvenstvu – Semendria\nSmederevski veslači na Evropskom prvenstvu\n01. jun 2015. SPORT – Veslači Smedereva nisu uspeli da se domognu A finala na Evropskom prvenstvu održanom minulog vikenda u Poznanju. Aleksandar Filipović i Marko Marjanović u dubl skulu najavljivali su plasman u finale i borbu za neku od medalja. Nažalost, posle odlično odveslane kvalifikacione trke i ulaska u polufinale, vremenski uslovi onemogućili su srpsku posadu da se domogne finala. Filipović i Marjanović su u svojoj polufinalnoj grupi zauzeli četvrto mesto iza Nemačke, Češke i Ukrajine. U B finalu srpski dubl skul je odveslalo odličnu trku i od početka poveo. Prvo mesto sačuvali su do kraja i sa skoro sekundom prednosti trijumfovali su ispred posade Velike Britanije i dve sekunde ispred Danske.\n– Marjanović i Filipović su u B finalu izveslali rezultat u svojoj klasi i sa nešto boljim uslovima na stazi pokazali su kvalitet koji poseduju. Bili su bolji od Britanaca koji su na prošlogodišnjem Svetskom prvenstvu bili ispred njih. Trka u B finalu daju nadu da ova posada može još bolji i više da pokaže na takmičenjima koja slede. Nadam se boljim ostvarenjima, pre svega na Svetskom prvenstvu gde ćemo pokušati da se domognemo norme za odlazak na Olimpijske igre 2016. godine – naglašava Dejan Guslov.\nDušan Bogičević i Veselin Savić, prošlogodišnji pravci Evrope u dvojcu bez kormilara, nastupili su u teškom četvercu bez kormilara sa Stojićem i Beđikom. Put do polufinala prošli su preko kvalifikacija i repesaža. U polufinalnoj grupi su zauzeli peto mesto što je bilo dovoljno za B finale. Srpski četverac je na kraju bio drugi u B finalu, odnosno osmi u generalnom plasmanu.\nBronzanu medalju na ovom takmičenju za srpsko veslanje osvojio je dvojac bez kormilara u sastavu Miloš Vasić i Nenad Beđik.\n« Streljaštvo: Srebrni Adamović i Alentijeva na trećem kolu Kupa\nPored hale za Fince i hala za Italijane pod hipotekom »


Rusija dobija sopstveni Internet - Tehnologije - Dnevni list Danas\nPočetna » Tehnologije » Rusija dobija sopstveni Internet\nPredsednik Rusije Vladimir Putin potpisao je zakon o stvaranju Nacionalne kompjuterske mreže.\n0Piše: Ivan Trajković 03. maja 2019. 08.08 Izmenjeno: 06. maja 2019. 04.02\nCilj je kreiranje mreže računara i telekomunikacionih usluga koja će biti nezavisna od ostatka Interneta, samim tim i od ostatka sveta. Naime, vaši podaci na Internetu se čuvaju u stotinama hiljada servera, često i na različitim kontinentima, a sami podaci prolaze kroz ogromnu infrastrukturu koja obuhvata dobar deo planete.\nRusija sada pokušava da stvori svoj Internet, zapravo “ Lokalnu-Rusku mrežu.“ Ovom mrežom bi trebalo da rukovodi Roskomnadzor, Rusko državno regulatorno telo u oblasti telekomunikacija.\nZakon ima i neke praktične strane, kao što su garancija funkcionisanja interneta i telefonije u slučaju prirodnih katastrofa i drugih vanrednih događaja.Takođe, uvodi se i obaveza države da svakom domaćinstvu obezbedi neku vrstu Internet priključka – i to besplatno.\ninternet, rusija, vladimir putinBeograd\n01. maja 2019.\nRusija planira eksperimentalno isključenje sa interneta\nLSV: Nije potrebno klečanje pred Rusijom


Novak i Jelena otvorili sedmu Drugarijadu - Sportski Portal\nViše od 130 mališana iz manje razvijenih sredina, uzrasta od sedam do deset godina, provešće šest dana na Kopaoniku u okviru kampa prijateljstva Drugarijada, koji su danas svečano otvorili Jelena i Novak Đoković.\n– Deca nas uvek podsete šta je sreća i koliko je malo potrebno za iskren osmeh. Igra i druženje su najlepše uspomene iz detinjstva, a tim fondacije se svakodnevno trudi da takva sećanja ima svako dete u Srbiji. Nasmejana lica ovih mališana su najbolji pokazatelj da to što radimo, radimo kako treba i motivacija za nas da nastavimo dalje, rekao je najbolji teniser sveta Novak Đoković.\n– Moto našeg kampa je Prijateljstvo bez granica, a održavanje sedmog po redu je dokaz da smo u toj misiji uspeli. Srećni smo zbog činjenice da je Drugarijada postala tradicija i da će nova generacija mališana poneti lepe uspomene sa Kopaonika koje će ih celog života podsećati na vrednosti prijateljstva i važnost poštovanja drugih. Naša fondacija već 12 godina predano radi na tome da za svako dete stvori jednake šanse, a upravo su igra i druženje jedan od preduslova za srećno detinjstvo koje je važno za formiranje ličnosti u kasnijim fazama – istakla je globalna direktorka fondacije Jelena Đoković.\nPovezane temeDrugarijadaJelena ĐokovićNovak ĐokovićVesti\nDa li se bliži kraj: Federer igra na narednom Vimbldonu, a onda…


"Ako Mađarska zatvori granicu, mora i Srbija" | BN\n"Ako Mađarska zatvori granicu, mora i Srbija"\nGradonačelnik Đevđelije kaže da se plaši da ako Mađarska bude zatvorila granicu, da će to morati da učine i Srbija I Makedonija, jer neće imati drugo rešenje.\nSrbija 14.08.2015 | 19:10\nIvan Frangov je izjavio da ta opština rešava problem izbeglica u koordinaciji sa vladom.\n"Ovaj problem nisu izmislili ni Makedonija ni Đevđelija, već je to globalni problem, problem ulazi kroz državu članicu EU, a to je Grčka", naveo je Frangov.\nOn je kazao da razume muku izbeglica, ali da očekuje da i oni pokažu malo više respekta prema državi, napomenuvši da za sobom ostavljaju veliku količinu otpada na železničkoj stanici i drugim delovima oko nje.\n"Đevđelija je važila za jedan od najčistijih gradova u Makedoniji, ali sada to više nije. Očekujemo još veću podršku UNHCR-a, ali Ipak problem ostaje ovde, humanitarci dolaze i odlaze, ali problem ostaje u gradu”, rekao je on.\nFrangov je rekao da mu nije jasno zašto izbeglice ne idu preko Bugarske i Rumunije, već preko Makedonije i Srbije, koje nisu članice EU.\n"To sam pitanje postavljao ljudima iz EU i UNHCR, ali nisu mi mogli dati valjan odgovor”, dodao je on.\nKako se može čuti, u Rumuniji i Bugarskoj je policija mnogo 'stroža' prema izbeglrcama i zato oni izbegavaju te zemlje.\nU Đevđeliji se planira pravljenje prihvatnog centra koji će biti između železničke stanice i graničnog prelaza sa Grčkom.\nZa sada naši ljudi ne mogu da koriste železnički i autobuski prevoz zbog velikog broja izbeglica.\nIzbeglice s Bliskog istoka sukobile su se danas na železničkoj stanici u Ðevđeliji dok su se ukrcavali u voz na liniji Ðevđelija-Tabanovce, koji ide od granice Srbije.\nPodsetimo, mađarske vlasti su, da bi sprečile budući ulazak ilegalnih migranata, pokrenule izgradnju četiri metra visoke i 175 kilometara dugačke ograde na granici sa Srbijom, koju bi vojnici trebalo da završe do 31. avgusta.\nU Mađarsku je od početka godine ušlo više od 110.000 izbeglica, od kojih većina traži status azilanata, ali pre nego što dobiju rešenje, oni uglavnom odu u druge zemlje Evropske unije, poput Nemačke i Danske.


Svetski dan bez automobila, 22. septembar 2020. - Dan u Beogradu\nNaslovna » Izlasci » Akcije » Svetski dan bez automobila, 22. septembar 2020.\nSvetski dan bez automobila (foto: Pixabay)\nSvetski dan bez automobila, 22. septembar 2020.\nAh Neša 21. septembar 2020. Akcije Postavite komentar\nMinistarstvo zaštite životne sredine obeležiće sutra, u utorak, 22. septembra 2020. od 14.00, Svetski dan bez automobila.\nNa parkingu pored biciklističke staze na Adi Ciganliji, pristutnima će se obratiti ministar Goran Trivan.\nSvetski dan bez automobila najbolji je povod da se ukaže na neophodnost promene ponašanja građana u pogledu redukcije korišćenja motornih vozila, koja predstavljaju jedan od najvećih zagađivača vazduha.\nOvaj dan važan za planetu Zemlju, koji je nastao u vreme naftne krize sedamdesetih godina prošlog veka, promoviše razvoj biciklizma i ostalih nemotorizovanih vidova prevoza. Cilj je da se smanji korišćenje automobila u gradovima i da se na taj način doprinese poboljšanju životne sredine.\nIstog dana, Udruženje Ulice za bicikliste održaće tribinu na temu „Plan održive urbane mobilnosti i njegova primena i ciljevi“ u KC Grad (Braće Krsmanović broj 4) od 18.00 do 21.00.\nTagoviada ciganlija akcije biciklizam izlasci kc grad ministarstvo zaštite životne sredine svetski dan bez automobila ug ulice za bicikliste\nPrethodni Beograd: „Oko sokolovo“ u 242 ulice\nSledeći Fish Fest Beograd 2020


Begić: Oko 15.000 djece nije primilo MMR vakcinu - PV Informer Begić: Oko 15.000 djece nije primilo MMR vakcinu - PV Informer\n1 mesec pre 149 pregleda Izvor: rtcg.me/pobjeda.me\nOko 15.000 djece nije primilo MMR vakcinu i nijesu zaštićena i to sa epidemiološkog aspekta predstavlja pogodno tlo za razvoj epidemije, kazao je viši konsultant za zdravlje u predstavništvu UNICEF-a u Crnoj Gori, doktor Senad Begić gostujući na Radiju Crne Gore.\nOn je podsjetio da je nakon antivakserske kampanje 2014. drastično opao broj vakcinisane djece, a da je taj trend porastao 2018. kada je počela epidemija morbila u regionu.\n„Istraživanje je pokazalo da gotovo 30 odsto stanovnika Crne Gore vjeruje u neku teoriju zavjere“, kazao je on.\n„On je imao finansijsku korist od tog rada jer je već imao spremno djelo za drugu vakcinu koju je želio da promoviše“, kazao je on.\n„Ne da nije pronađena veza, nego MMR štiti od rubele, od kongenitalnog rubela sindroma koji definitivno dovodi do poremećaja ponašanja iz spektra autizma“, kazao je doktor Begić.\n„Što se više čeka, produžava se vrijeme u kojem je dijete nezaštićeno“, kazao je on.\n„Nevakcinacije nije dovelo do pada broja djece sa spektrom autizma. Bez obzira šta neko mislio, nauka je jasna da vakcina nema nikakve uzročno posljedične povezanosti sa bilo kojim od poremećaja iz spektra autizma“, zaključio je Begić.


Zakon o o suđenju u razumnom roku i Zakon o rakiji važe od danas | Mondo Portal\nGrađani Srbije od 1. januara mogu da računaju na nova zakonska rešenja o zaštiti prava na suđenje u razumnom roku i jakim alkoholnim pićima, a krajem februara i na novi Zakon o oružju i municiji.\nPrvog dana nove 2016. godine stupa na snagu Zakon o zaštiti prava na suđenje u razumnom roku, koji predviđa mogućnost da građani podnesu prigovor i žalbu ako smatraju da sudski proces predugo traje.\nPrigovor se podnosi predsedniku suda, a on ima rok od dva meseca da na njega odgovori.\nPredsednik suda odluku donosi na osnovu izveštaja koje mu o sudskom postupku podnose nadležni sudija i tužilac, a stranka ima pravo na žalbu ako je njen prigovor odbijen ili ako predsednik suda o njemu ne odluči u roku od dva meseca od prijema prigovora.\nPravo na žalbu je moguće i u slučaju ako je prigovor usvojen, a procesne radnje za ubrzanje postupka se ne preduzimaju.\nZakonom je predviđeno i novčano obeštećenje koje može da iznosi od 300 do 3.000 evra.\nOd 1. januara počinje primena i Zakona o jakim alkoholnim pićima, koji predviđa jednostavniju i jeftiniju proizvodnju rakije, kao i bolji položaj malih proizvođača koji će moći legalno da je prodaju i izađu iz sive zone.\nCilj zakona je liberalizacija uslova za proizvodnju jakih alkoholnih pića, a to će, prema očekivanjima Vlade Srbije, dovesti do smanjenja troškova proizvodnje i samim tim do povećanja broja registrovanih proizvođača.\nKrajem februara počinje da se primenjuje novi Zakon o oružju i municiji, koji je usvojen u Skupštini Srbije 20. februara ove godine, budući da je propisano da on stupa na snagu godinu dana od početka primenjivanja.\nZakon o pravičnim suđenjima\nSkupština usvojila zakon o rakiji\nOd 1. januara počinje i primena odredbe 24 Zakona o javnim nabavkama, koja predviđa da je naručilac dužan da donese godišnji plan javnih nabavki koji sadrži podatke među kojima su predmet nabavke, procenjenu vrednost, vrstu postpuka, okvirtni datum pokretanja i zaključenja ugovora, okvirni rok trajanja ugovora, navodi ukoliko nabavku sprovodi preko tela za centralizovane nabavke.\nPlan javnih nabavki, izmene i dopune plana narucilac objavljuje na Portalu javnih nabavki u roku od 10 od dana donošenja.


U kosovskom autobusu otkriven dupli bunker pun heroina i cigareta - BIGportal.ba\nU kosovskom autobusu otkriven dupli bunker pun heroina i cigareta\n9 Decembra, 2020 9 Decembra, 2020 05530\nCarinici su 8. decembra 2020. godine na izlazu prelaza Horgoš otkrili i sprečili krijumčarenje 8,4 kilograma heroina i 120 boksova cigareta skrivenih u duplom bunkeru jednog kosovskog autobusa.\nHeroin i cigarete su otkriveni pregledom autobusa kosovskog prevoznika sa 6 vozača i 40 putnika koji je saobraćao na liniji AP KiM – Švajcarska.\nPošto su u vozilima istog prevoznika carinici u više navrata otkrivali krijumčarene cigarete tokom prethodnih meseci, postojala je realna mogućnost da će u nekom od narednih navrata doći do pokušaja krijumčarenja još neke robe.\nCarinici su autobus uputili na detaljnu kontrolu skenerom, koji je pokazao specijalni, dupli bunker namijenjen krijumčarenju koji je bio smješten u podu, između prednjih točkova autobusa. Konture na snimku skenera ukazivale su na postojanje dva odvojena bunkera, od čega je jedan trebalo da bude paravan za drugi.\nCarinici su potom otvorili prvi bunker i u njemu našli 120 boksova cigareta raznih marki, a iza njega drvenu prepreku ispred koje je bio posut biberom u zrnu, pretpostavlja se sa namjerom da od dalje kontrole odvrati službenog psa.\nUklonivši ovu drvenu pregradu, pred carinicima se ukazao prostor obložen stiroporom u koji je bilo smješteno 16 paketa od po oko pola kilograma heroina, pa se radi o ukupnoj količini od 8,4 kilograma.\nNakon što su droga i cigarete otkriveni, o svemu su obaviješteni policija i tužilaštvo, dok je vozač autobusa za vrijeme detaljne kontrole i nakon otkrivanja ovog krivičnog djela, bio potpuno smiren. Na pitanje carinika šta se nalazi u drugom bunkeru, kratko je rekao – čokolada.\nMakron saopštio: Petoro je poginuli, jedna žena u teškom stanju\nKinezi bi da prave “super vojnike”?


ponovo zajedno Arhiva - PRess Serbia | PR PRess team\nMarija i Miljana Kulić, donedavne učesnice “Zadruge 3”, izazvale su nezapamćenu pompu u domaćoj javnosti u toku jučerašnjeg dana, budući da su zbog...\nAdil Maksutović nakon 4 godine pojavio se u javnosti sa suprugom. Adil i Ana Ramadanovski uživali su zajedno na trećem koncertu Željka Joksimovića u Sava...\nIako je već nedeljama jasno kao dan da su Selena Gomez i Justin Bieber zajedno, njih dvoje to dosad nisu želeli da potvrđuju. U sredu je Selena došla na...\nJelisaveta i Vuk ponovo zajedno!\nJelisaveta Orašanin i Vuk Kostić nastavili su tamo gde su stali. Nakon traktotrajne afere s koškašem Milošem Teodosićem, Jelisaveta je rešila da se vrati...


KRIVOKAPIĆ: Neću podnijeti ostavku, mogu me samo smijeniti, ĐUKANOVIĆ: Funkcija mu izmiče | Banjaluka.net\nKRIVOKAPIĆ: Neću podnijeti ostavku, mogu me samo smijeniti, ĐUKANOVIĆ: Funkcija mu izmiče\nPremijer Crne Gore Zdravko Krivokapić poručio je da neće podnijeti ostavku dok ne bude smijenjen.\nKrivokapić je rekao novinarima u Skupštini Crne Gore da se o rekonstrukciji Vlade može razgovarati ali na principima koji predstavljaju ekspertsku vladu.\nGovoreći o eventualnoj rekonstrukciji Vlade, Krivokapić je naveo da su neke političke partije, koje nemaju eksponirane predstvanike direktno u vlasti, možda sa pravom nezadovoljne i da ih razumije, prenosi Srna.\n“Ali ne možete da pravite ustupke pojedinačno i u interesu jedne, a ne druge grupacije. Mislim da je u ovom trenutku ekspertska vlada lijek za sve”, rekao je Krivokapić.\n“Ja ih neću napustiti, ali ako me neko smijeni, naravno sa zadovoljstvom ću se vratiti svojoj esencijalnoj profesiji”, rekao je Krivokapić.\nPredsednik Milo Ðukanović pozvao je danas premijera Zdravka Krivokapića da se koncentriše na funkciju koju obavlja, a koja mu, kako kaže, neumitno izmiče iz ruku.\nukanović je to saopštio reagujući na izjavu Krivokapića u parlamentu da je predsednik tužilački zakon vratio na ponovno odlučivanje iz “straha da možda ne bude prvi koji će biti procesuiran”, prenose agencije.\nÐukanović poručuje da je krajnje vrijeme da Krivokapić, umjesto praznih pretnji upućenih na nedostojan način u zakonodavnom domu Crne Gore, konačno odgovori na postavljena pitanja poslanika.\n– Umjesto fanatične opsednutosti likom i delom predsednika Crne Gore, bilo bi svrsishodno da se, ukoliko može, predsjednik vlade koncentriše na obnašanje funkcije koja mu neumitno sve više izmiče iz ruku – poručio je Ðukanović u saopštenju dostavljenom medijima.\nÐukanović je izjavu Krivokapića u Skupštini ocenio kao potvrdu činjenice da je, kako navodi, “strah stanje u kome se nalazi um i rasuđivanje slabih”.\n– Ozbijno kršenje nezavisnosti Tužilačkog savjeta, kao i jasno iskazano mišljenje Venecijanske komisije da ”nije uvjerena da je opseg reformi dovoljan u pogledu sprečavanja rizika od politizacije Tužilačkog savjeta”, samo su dio razloga koji su jasno iskazani od Predsednika Crne Gore prilikom vraćanja Skupštini Crne Gore na ponovno odlučivanje Zakona o izmjenama i dopunama Zakona o Državnom tužilaštvu – saopšteno je iz Kabineta.\nIstakao je i a je današnja izjava predsednika vlade jasna i nedvosmislena poruka evropskim partnerima i crnogorskim građanima, da je usvojeni Predlog zakona potvrda snažnog političkog uticaja na nezavisnost pravosuđa.


Radio TV Stara Pazova - VOJKA: Nastavak radova na vodovodnoj mreži finansira Uprava za kapitalna ulaganja APV i Opština Stara Pazova\nVOJKA: Nastavak radova na vodovodnoj mreži finansira Uprava za kapitalna ulaganja APV i Opština Stara Pazova\nU Vojki bi uskoro trebalo da budu nastavljeni radovi na izgradnji vodovodne mreže. U pitanju je četvrta faza ovog značajnog projekta, za koju je Opština Stara Pazova deo sredstava dobila na konkursu Uprave za kapitalna ulaganja AP Vojvodine. Četvrtu fazu čini ulična vodovodna mreža u ukupnoj dužini od oko 27 km, u vrednosti od preko 20 miliona dinara. Uprava za kapitalna ulaganja AP Vojvodine finasiraće ove radove sa oko 18 miliona dinara, dok je Opština Stara Pazova izdvojila 3,6 miliona dinara.\nSa izgradnjom vodovodne mreže u Vojki počelo se 2014.godine. U prvoj fazi izgrađen je bunar B1 i potisni cevovod u dužini od oko 900 m, a u okviru druge faze distributivna mreža u dužini oko 5,8 km, čime je obezbeđeno snabdevanje vodom osnovne škole, doma zdravlja i drugih javnih objekata, kao i velikog broja korisnika. Ukupna ulaganja u ove dve faze iznosila su oko 29 miliona dinara koje je obezbedila Opština Stara Pazova. Treću fazu projekta izgradnje vodovodne mreže u Vojki čini izgradnja rezervoarskog prostora i tretmana vode sa pratećim objektima, a u njenu realizaciju će se krenuti kada bude izgrađeno dovoljno ulične mreže i kada se obezbedi dovoljan broj priključenih korisnika kako bi se obezbedio optimalan rad objekata u sistemu vodosnabdevanja. Ukupna investiciona vrednost mreže i priključaka u Vojki prema projektnoj dokumentaciji je blizu 200 miliona dinara.


Važan trijumf OKK Beograda na gostovanju u Vršcu | OKK Beograd\nVažan trijumf OKK Beograda na gostovanju u Vršcu\nKošarkaši OKK Beograda su večeras na teškom gostovanju, nakon velike borbe i još jedne neizvesne završnice, stigli do četvrte ovosezonske pobede. Savladana je ekipa Vršca, a rezultat je bio 66:68 (17-11, 16-18, 14-23, 19-16).\nVečeras je u okviru 15.kola Košarkaške lige Srbije ekipa OKK Beograda gostovala u hali ’’Centar Milenijum’’ gde je odmerila snage sa ekipom Vršca i stigla do treće uzastopne, a ukupno četvrte ovosezonske pobede. Domaći tim je dobro otvorio utakmicu i nakon prve četvrtine imao prednost od šest poena, koju su Beograđani samo ublažili do kraja drugog perioda koji je protekao u ravnopravnoj igri. U trećoj četvrtini košarkaši OKK Beograda su podigli nivo igre i stigli do preokreta, pa su u poslednju deonicu ušli sa pet poena prednosti. Domaćini su u tom periodu igre u nekoliko navrata stizali do izjednačenja, ali su Beograđani u samoj završnici bili na potrebnom nivou i uspeli da sačuvaju dragocenu prednost i na svoj konto upišu veoma važan trijumf na teškom gostovanju. Sada je već jasno da je rezultatska kriza prošlost i da se od ’’klonfera’’ mogu očekivati još bolji rezultati.\nNajbolji u redovima domaćina bili su Miloš Dimić (16p, 7sk), Nikola Ćirković (13p, 4as), Miloš Vraneš (12p, 7sk, 2as, 1uk), Nemanja Milošević (9p, 2sk, 3as, 1uk), Vanja Gazibegović (6p, 9sk) i kapiten Miloš Savović (5p, 14sk, 2as, 3uk), dok su se u redovima OKK Beograda istakli sjajni Aleksandar Langović (27p, 14sk, 1uk, 1blk), kapiten Nenad Miljenović (15p, 4sk, 5as, 3uk), Nikola Malešević (13p, 5sk, 2as, 3uk), Karlo Matković (6p, 3sk) i Mihailo Jovičić (5p, 7sk, 3as, 1uk).\nU narednoj rundi takmičenja koja je na programu idućeg vikenda ekipa OKK Beograda će biti domaćin, a odmeriće snage sa ekipom Kolubare.\nPrevDrugi vezani trijumf OKK Beograda, pobeđen i Napredak\nUbedljiv trijumf OKK Beograda u duelu sa ekipom KolubareNext


Konkurs „Piši Deda Mrazu“ otvoren do 5. decembra - Glas Zaječara\nKrizni štab: Bez novih mera, treća doza vakcine preporučuje se ljudima…\nFondacija Iskorak: Pomoć u učenju za najugroženiju decu iz Zaječara\nSkok broja novoobolelih od korona virusa u Srbiji\nHome Društvo Konkurs „Piši Deda Mrazu“ otvoren do 5. decembra\nKonkurs „Piši Deda Mrazu“ otvoren do 5. decembra\nOsamnaesti nagradni konkurs Pošte Srbije „Piši Deda Mrazu“ završava se 5. decembra, saopšteno je danas iz Pošte Srbije.\nIz cele Srbije deca uzrasta do 10 godina, imaju priliku da se prepuste mašti, pripreme i pošalju literarne i likovne radovei osvoje neku od vrednih nagrada za sebe ili grupu i odeljenje.\n„Pozivamo roditelje, nastavnike i vaspitače da podrže najmlađe da žele i sanjaju –i tako oslobode svoje talente, prepuste se prazničnoj čaroliji i zasijaju svojim kreativnim duhom“, navode iz Pošte Srbije.\nDo 5. decembra, radove je potrebno slati na adresu: Poštanski pregradak 900, 11000 Beograd 6, sa naznakom: Nagradni konkurs „Piši Deda Mrazu”. Pošta Srbije će nagraditi po tri najbolja autora u obe konkurencije –hoverbord, trotinet i roleri dodeljuju se u pojedinačnoj, a tri muzičke mini-linije najboljima u grupnoj konkurenciji.\nPodaci o autoru –ime, datum rođenja, adresai kontakt telefonroditelja/staratelja, navode se na poleđini rada, a na grupnim radovima –naziv, adresa i kontakt telefon ustanove, odeljenja ili vaspitne grupe, kao i broj dece koja su učestvovalau izradi rada.\nObavezno je, uz sve radove, priložiti izjave roditelja o saglasnosti za korišćenje i obradu navedenih podataka o autorima, od strane Pošte Srbije za potrebe konkursa. Uslovi nagradnog konkursa i obrasci izjava o saglasnosti, dostupnisu na sajtu Pošte www.posta.rs a za više informacija na raspolaganju je i kontakt telefon 011-3064-102.\nPrethodni tekstVučić uručio odlikovanja i Pelemišu, Tiodoroviću, Stevanoviću\nNaredni tekstNičić: U Zaječaru još 10 lica pozitivna na korona virus. Jedno lice preminulo\nKrizni štab: Bez novih mera, treća doza vakcine preporučuje se ljudima sa oslabljenim imunitetom 28/07/2021\nFondacija Iskorak: Pomoć u učenju za najugroženiju decu iz Zaječara 28/07/2021\nSkok broja novoobolelih od korona virusa u Srbiji 28/07/2021


► Četvrt veka genocida u Srebrenici\nFoto: Beta / Darko Bandic\nPredsednik Organizacionog odbora za obeležavanje 25. godišnjice genocida nad Bošnjacima "Sigurne zone UN-a" Srebrenica iz jula 1995. godine Hamdija Fejzić izjavio je da će četvrt veka od genocida u Srebrenici biti obeleženo nizom sadržaja, ali da će komemoraciji i ostalim dešavanjima, zbog pandemije korona virusa, prisustvovati mnogo manji broj ljudi.\nFejzić je naveo da će sva dešavanja povodom 25. godišnjice genocida nad Bošnjacima u Srebrenici, od okupljanja preživelih, preko Marša mira i same komemoracije 11. jula, kao i kasnijeg obilaska stratiša biti organizovana uz poštovanje svih epidemioloških mera.\nPre proglašenja pandemije korona virusa, brojni državnici iz celog sveta najavili su dolazak u Srebrenicu 11. jula, ali su odustali, pa će mnogi od njih imati priliku da komemoraciju prate putem video linka i da na taj način upute svoje poruke.\nZa genocid, zločine protiv čovečnosti i druge zločine počinjene u Srebrenici u julu 1995. godine, Haški tribunal, Sud Bosne i Hercegovine, te sudovi u Srbiji i Hrvatskoj do sada su osudili ukupno 47 osoba na više od 700 godina zatvora i izrekli četiri doživotne kazne.\nPrema oceni analitičara, upravo od političkih elita i i njihove hrabrosti i spremnosti da se suoče sa realnošću zavisi mnogo toga, jer oni, ne samo da negiraju genocid u Srebrenici, već daju otvorenu ili prikrivenu podršku osobama optuženim za ratne zločine, čime se narativ o "borcima za nacionalnu slobodu" prenosi na sledeće generacije.\nAktuelne vlasti u RS načinile su novi korak u pokušaju da minimiziraju zločin srpskih snaga u Srebrenici u julu 1995. godine, pa su poništile Izveštaj Komisije za Srebrenicu, koji je u junu 2004. godine usvojila Vlada Republike Srpske.\nIako Izveštaj Komisije za Srebrenicu nikada nije postao opšteprihvaćen u celoj BiH, ni od Bošnjaka ni od Srba, činjenica je da su vlasti Republike Srpske njegovim usvajanjem po prvi put javno i institucionalno priznale da su srpske snage u Srebrenici, od 10. do 19. jula 1995. godine, počinile stravičan zločin i masovne egzekucije Bošnjaka.\nPolitizujući pitanje genocida u Srebrenici, aktuelna vlast u Republici Srpskoj, odlučila je 18. avgusta 2018. godine da poništi Izveštaj Komisije o Srebrenici iz 2004. godine, što je naišlo je na oštre osude međunarodnih krugova, kao i iz Kancelarije Visokog predstavnika u BiH (OHR).\nListom su upozorili da poništavanjem Izveštaja Komisije za Srebrenicu iz 2004. godine i formiranjem nove Komisije, koja bi trebalo da ispita ukupna dešavanja na području Srebrenice u periodu od 1992. do 1995. godine, "negiraju presude međunarodnih sudova koji su zločin nad Bošnjacima u srebreničkoj regiji okvalifikovali kao – genocid".\nNotorno je, međutim, da teret počinjenog zločina ne može biti izbrisan, te da racionalne nacije i istinski politički lideri treba da pronađu načina i okrenu se ka budućnosti. Da bi se to postiglo, moraju da imaju otvoren i jasan odnos prema prošlosti, sa kojom treba da se suoče i pronađu načine za razumevanja i pomirenja među ljudima i narodima, upozoravju i nevladine organizacije.\nPozivi civilnog sektora da prestanu sa negiranjem genocida nailaze na zid, a stanje, umesto da ide u pravom smeru, poslednjih godina se pogoršava.\nNacionalistički narativ se populiše, a vrtlog međuetničke netrpeljivosti, koju svakodnevno putem medija promovišu političke vođe, uvučeni su i mladi, pa i deca, kojima su nacionalni lideri postale uzori.\nO tome najbolje govori više incidenata krajem januara 2020. godine u Srebrenici, u kojima u glavni akteri bili upravo maloletnici.\nDa bi se stvari promenile, navode NVO, politički lideri bi trebalo da promene svoju retoriku.\nSrpski zvaničnici morali bi da priznaju genocid u Srebrenici, koji je potvrđen i presudama međunarodnih i domaćih sudova, što bi bio prvi korak sa suočavanju sa prošlošću i okretanju budućnosti, u kojoj će doći do razumevanja i pomirenja među narodima.\nDirektor memorijalnog centra Srebrenica-Potočari Emir Suljagić najavio da bi ove godine najviše trebalo da se čuje glas žrtava i preživelih, koji, kako je ocenio, do sada nisu učestvovali dovoljno u definisanju vizije Memorijalnog centra.\nSuljagić je ranije istakao da bi obeležavanje 25. godišnjice genocida u Srebrenici ove godine trebalo da bude propraćeno novim sadržajima, tako da ljudi koji 11. jula dođu u Potočare, ne prisustvuju samo sahrani žrtava, već da budu u prilici da vide i neke muzejske, dokumentarne i umetničke sadržaje, kojih do sada nije bilo.


BIJELJINA: Od aprila autobusi na novoj stanici :: Dešavanja u Bijeljini ::\n23. novembar 2020. / 22:19\nBIJELJINA: Od aprila autobusi na novoj stanici\n- Radovi na izgradnji nove autobuske stanice teku predviđenom dinamikom i prve autobuse na dolaznim i odlaznim peronima možemo očekivati već u aprilu naredne godine – najavio je gradonačelnik Bijeljine Mićo Mićić.\n- Bijeljina je od Vlade RS dobila hektar zemljišta na kojem se nalazila stara Željeznička stanica, a Grad je, u skladu sa Regulacionim planom, počeo izmještanje autobuske stanice iz centra grada na lokaciju dodijeljenog zemljišta. Pored smanjenog zagađenja u centru, očekujemo da će izgradnjom nove autobuske stanice značajno biti smanjena gužva u saobraćaju koju su stvarali autobusi prolazeći glavnim ulicama Bijeljine – izrazio je svoja očekivanja Gradonačelnik.\n- Na prošloj sjednici Vlade RS je usvojena odluka da se Bijeljini dodjeli čitava željeznička pruga koja prolazi kroz grad, a Regulacionim planom je tu predviđena ulica. Ova ulica će od nove autobuske stanice, pored silosa „Žitoprometa“ izlaziti na kružni tok, koji će biti izgrađen kod Centra za visoko obrazovanje. Gospodin Dodik je prilikom posjete Bijeljini najavio da će finansiranje izgradnje ove ulice na sebe preuzeti Vlada RS, a u obavezi Grada Bijeljina je da finansira izradu projekta – najavio je Mićić.\n- Brojna stabla su morala biti uklonjena zbog starosti ili usled izgradnje kanalizacionog sistema. Zbog toga je predviđeno da ispred nove autobuske stanice bude park koji će umanjiti buku stanarima koji žive u blizini stanice. U toku je i ozelenjavanja površina pored kanala „Dašnica“ čije uređenje je pri kraju, a novi drvoredi su posađeni od nekadašnje kompanije „Bobar“ do kružnog toka kod Policijske uprave. U planu je da drvored ide cijelom dužinom biciklističke staze pored Kanala, a da ova staza bude spojena sa biciklističkom stazom pored nove autobuske stanice, koja će dalje da se nastavlja prema Dvorovima – pojasnio je Mićić.


CRNADAK: Poređenje RS s NDH jedna od najstrašnijih izjava usmjerena prema RS-u | Slobodna Bosna\nNa taj način reagirao je na izjavu visokog predstavnika BiH Valentina Inzka, koji je uporedio ovaj bh. entitet s NDH, kazavši da Inzko možda misli da je time naštetio samo RS-u, ali je zapravo "zabio nož u leđa" svima koji pokušavaju popraviti imidž BiH u svijetu i pokušavaju iz perioda tame i sukoba povesti BiH u bolju budućnost.\nDodao je i da se kao ministar vanjskih poslova BiH, nalazi među najodgovornijim osobama u zemlji kada je u pitanju razvijanje dobrosusjedskih odnosa, evropskih integracija i unapređenja imidža BiH, te je zbog toga najoštrije osudio i odbacio poređenje RS-a sa zločinačkom NDH, jer to nanosi direktnu štetu.\n- Ovaj narod se borio i ginuo da bi NDH bila poražena zajedno s drugim fašistima i nacistima tokom Drugog svjetskog rata i nezabilježena je sramota, na bilo koji način, porediti NDH s RS-om - podvukao je Crnadak u saopćenju Ureda za odnose s javnošću Ministarstva vanjskih poslova.\nZbog svega toga, naglasio je da je izjava Inzka uvredljiva i neprihvatljiva, te je izrazio nadu da se ubuduće neće baviti "katastrofalnim ideološko-historijskim poređenjima".


Partnerstvo institucija socijalne zaštite Subotice i Senteša | (Vesti - 05. 11. 2018) Subotica.com\nPartnerstvo institucija socijalne zaštite Subotice i Senteša\n05.11.2018. u 15:56h\nDirektor subotičkog Gerontološkog centra i rukovodilac Centra za socijalno zbrinjavanje grada Senteš iz Republike Mađarske, potpisali su Sporazum o saradnji na sledećem raspisu IPA prekograničnog programa. Saradnja sa institucijom socijalne zaštite mogla bi rezultirati otvaranjem dva gerontološka kluba za naše najstarije sugrađane.\nIdeja Gerontološkog centra je da, zahvaljujući ovoj saradnji, proširi mrežu gerontoloških klubova, posebno u prigradskim naseljima. Nove gerontološke klubove trebalo bi da dobiju najstariji sugrađani u Starom Žedniku i na Paliću.\n- Dva nova gerontološka kluba biće deo našeg novog evropskog projekta, a sve sa idejom da postanu mali regionalni centri za negu, iz kojih bi se i pružala nega u te dve mesne zajednice – istakao je direktor Gerontološkog centra, Nenad Ivanišević.\nCentar za socijalno zbrinjavanje iz mađarskog grada Senteš radi pune tri decenije. Upravo bogato iskustvo obe ustanove, kako tvrde potpisnici sporazuma, najbolja je osnova za zajedničke projekte.\n- Septembra ove godine smo imali sreću da upoznamo kolege iz Subotice na jednoj konferenciji u Egeru i tamo smo čuli koliko sarađuju na projektima. I mi imamo mnogo projektnih ideja, kao i direktor subotičkog Gerontološkog centra. Nadam se da će današnji dan za rezultat imati dugogodišnju uspešnu saradnju - rekla je Agneš Halal Puškašne, rukovodilac Centra za socijalno zbrinjavanje grada Senteš.\nZa člana Gradskog veća zaduženog za socijalna pitanja, Iliju Đukanovića, potpisivanje sporazuma prvi je korak saradnje dve ustanove, ali i dva grada.\n- Siguran sam da će potpisivanje današnjeg Sprazuma biti odlična osnova i prvi korak ka unapređenju zajedničke saradnje između dva grada i dve ustanove. Siguran sam da će ove dve ustanove razmeniti primere dobre prakse. Nekoliko puta smo u toku godine ponavljali da ćemo u narednom periodu nastaviti da podržavamo proširenje i unapređenje mreže gerontoloških klubova, a zahvaljujući ovakvim aktivnostima sigurno ćemo do toga doći brže - izrazio je uverenje Đukanović.\nNa teritoriji grada trenutno postoji deset gerontoloških klubova, u kojima se okupljaju naši najstariji sugrađani.\nNenad Ivanišević gerontološki centar subotica IPA prekogranični program socijalna zaštita prekogranična saradnja potpisivanje sporazuma ilija đukanović\npre 50 minuta i 52 sekunde


Susret premijera Crne Gore Mila Đukanovića i šefa diplomatije Kosova Hašima Tačija u Podgorici\nU Podgorici je danas boravio potpredsjednik Vlade i šef diplomatije Kosova Hašim Tači. On se sastao sa crnogorskim zvaničnicima sa kojima se saglasio da između dvije države nema otvorenih pitanja, a da je proces demarkacije granica pri kraju. Tačijevu posjetu Podgorici pratilo je izuzetno jako policijsko obezbjeđenje, a održan je i protest raseljenika sa Kosova i pojedininih stranaka iz Crne Gore.\nKosovski šef diplomatije i potpredsjednik Vlade Hašim Tači, nakon što je razgovarao sa crnogorskim premijerom Milom Đukanovićem i šefom diplomatije Igorom Lukšićem, kazao je na konferenciji za novinare, da je prijateljstvo Crne Gore i Kosova nesporno, te da predstavlja model za druge.\nTači je istakao da je u Crnu Goru došao da bi radio na unaprjeđenju odnosa na političkom i ekonomskom nivou.\n“Imamo iste vizije, a to su ulazak u Evropsku uniju i NATO. Kosovo daje punu podršku Crnoj Gori za NATO, jer je to strateški interes za čitav region”, kazao je Tači.\nTači je naglasio da je velika sreća što države nemaju otvorenih pitanja osim posvećenosti za unapređenje odnosa.\n“Što se tiče demarkacije granica proces je riješen preko 90 odsto i vjerujem do početka proljeća će biti riješen u potpunosti”, dodao je on.\nOn je rekao da Kosovo u potpunosti priznaje crnogorsku manjinu.\n“Nadamo se da ćemo ove godine sprovesti ustavne reforme koje će omogućiti da crnogorska i hrvatska zajednica uđu u Ustav Kosova. To je naš cilj. Raseljenim osobama u Crnoj Gori poručujem da smo spremni da im pomognemo u povratku”, rekao je Tači i najavio i finansijsku pomoć "onima koji žele povrtak".\nProces demarkacije granice između Crne Gore i Kosova i Crne Gore do početka proljeća biće završen u potpunosti, potvrdio je potpredsjednik Vlade Crne Gore Igor Lukšić. On je rekao da su razgovori odlična prilika da se definišu mjere, projekti i dogovore nove inicijative.\n“Naši odnosi su sadržajni, što je u najboljem interesu građana dvije države. Informisao sam Tačija o statusu na putu ka NATO i EU i naglasio da je regionalna saradanja uslov za napredak na tom putu”, ocijenio je Lukšić.\nOn je naglasio da je važno da se što prije završi demarkacija granica i potpisivanje ugovora ove godine, navodeći da je veći dio posla završen.\n“Na inicijativu kosovske Vlade nastavićemo priču o regionalnoj saradnji za poboljšanje infrastrukture. Zahvaljujemo Tačiju na naporima da se crnogorska manjina i ustavno prizna na Kosovu”, rekao je Lukšić i najavio da će uskoro nivo stalnog otpravnika poslova Crne Gore na Kosovu biti podignut na nivo ambasadora.\nSagovornici su se saglasili da postoji ogroman potencijal za razvoj ekonomske saradnje od saobraćaja do poljoprivrede, kao i u turizmu i kulturi. Negirali su medijske navode da Tači nije dobrodošao u Crnu Goru i da se na njega sprema atentat. Štaviše, potvrdili su da dvije države dijele iste vizije i vrijednosti, te da mogu poslužiti kao primjer bilateralne saradnje.\nKomentarišući najavljen protest zbog njegovog dolaska u Crnu Goru, Tači je kazao da se nalazi u demokratskoj državi, gdje se poštuju različita mišljenja.\nI dok je Hašim Tači razgovarao sa crnogorskim čelnicima, Savez udruženja raseljenih u Crnoj Gori organizovao je u blizini Vile Gorica protest zbog njegovog dolaska na kome se okupilo nekoliko stotina građana.\nZvanična posjeta Crnoj Gori potpredsjednika Vlade Kosova za njih je “pokušaj legalizacije etničkog čišćenja”, za koje su, kako je navedeno, “odgovorni on, njegova OVK i NATO”.\nUčesnici protesta uzvikivali su za takve skupove uobičajene parole, a uz izuzetno jako policijsko obezbjeđenje, kako na skupu, tako i na mnogim mjestima u gradu, sve je proteklo bez značajnijih incidenata.***


Loše navike koje ostavljaju ozbiljne posledice: Ovo su najveći krivci za maligna oboljenja!\nNakon brojnih studija, naučnici su došli do saznanja koje to navike utiču u najvećoj meri na oboljevanje od kancera\n09.02.2020. - 16:53h 17:10h Autor: stil/nationalgeographic.rs\nAlison Koks, direktor preventivnog odeljenja koji je predvodio studiju siguran je da su neke od ovih navika glavni okidači oboljevanja od kancera. Na ovom istraživanju je rađeno dugo i lekari su sigurni da ovde leži najveći problem kada se govori o malignim oboljenjima, piše nationalgeographic.rs\nNaravno da postoji i faktor genetike, ali unos ovih namirnica i ove navike su u većini slučajeva povezane s malignim procesima u telu.\nOve namirnice i navike biste trebali da svedete na minimum:\nNova istraživanja pokazuju da šećer može podstaći rast tumora u telu jer rak koristi šećer kao "gorivo". Za razliku od zdravih ćelija, ćelije raka mogu da pretvore svoju energiju iz glikolize bez kiseonika, u procesu anaerobne glikoze.\n"Hiperaktivna konzumacija šećera ćelija karcinoma dovodi do začaranog ciklusa kontinuirane stimulacije razvoja i rasta karcinoma", kaže Džoan Tevelin, belgijski molekularni biolog nakon objavljivanja svoje studije, za koju se smatra da će dovesti do boljeg razumevanja interakcije šećera i raka, što bi moglo pomoći u kreiranju ciljanih strategija ishrane za pacijente.\nMaja je pobedila rak i tvrdi da neizlečiva bolest ne postoji: Ovo mi je spasilo život!\nSva hrana koju kupujete, a u plastičnom pakovanju je, industrijski je zatvorena i dizajnirana je da traje mesecima bez kvarenja povećava i rizik od nastanka raka.\nOvim namirnicama se kroz industrijsku proizvodnju dodaju konzervansi, a najčešće je reč o štetnim nitratima, koji im povećaju rok trajanja. Ti aditivi se kroz godine akumuliraju u telu i mogu naneti štetu na nivou ćelija i dovesti do nastanka bolesti poput raka.\nIzbegavanje kremea sa SPF faktorom i sunčanje u solarijumu\nSunce je svake godine sve štetnije, pa su kreme sa zaštitnim faktorom neophodne tokom cele godine. Čak i kad deluje da su sunčevi zraci minimalni, oni mogu da nanaesu štetu.\nŠto se tiče sunčanja u solarijumu, leakri su tu izričiti, ni minut nije dozvoljen. Ljudi koji su počeli da koriste solarijum pre 35-e godine života imaju 87 posto veću verovatnoću od obolevanja od malignog melanoma u poređenju sa onima koji nikad nisu išli u solarijum.\nMislili ste da ovim rečima ulivate snagu obolelima od raka: Ali nikako ne bi smeli da ih izgovarate!\nOnkolog iskreno: Doktori moraju da razgovaraju sa pacijentima o smrti, umesto što pokušavaju da ih po svaku cenu izleče!\nPrekomerna kilaža može da ugrozi zdravlje čitavog organizma, a ovim istraživanjem je dokazano da povećava rizik od nastanka karcinoma dojke, debelog creva, rektuma, jednjaka, bubrega i pankreasa.\nKokice, tačnije kese, za mikrotalasnu su pune hemikalija, koje se kad se zagreju, automatski šire u same kokice. Kada ih pojedete one nepovoljno utiču na endokrini sistem, a česta konzumacija izaziva povišen holesterol, bolestima štitne žlezde, neplodnosti i rizik od nastanka raka.\n"U omote su dodane sintetičke hemikalije, pogotovo u industriji brze hrane, koje bi trebalo da spreče da iscure masti", objašnjava nutricionistkinja Elisija Gudman.\nraksprečavanje rakanamirnice koje izazivaju rak\nKAKO HRANA UTIČE NA VAŠ DUHOVNI RAZVOJ: Ishranom podignite svoje energetske vibracije